Osasun eta medikuntzako kosmetologia erakusketa (2020 uzt.)\nOsasun eta medikuntzako kosmetologia erakusketa\nUztailetik 23, 2020 10: 00 uztailera arte 26, 2020 18: 00\nKategoriak: Kosmetika, Medikuntza eta medikuntza ekipoa\nTags: Osasun produktuak, Drogak eta sendagaiak, Kosmetika, Enbalatzeko materialak, Ontzirako ekipoa, Elikadura Elikadura Funtzionala, Txinako medikuntza tradizionala osasunaren mantentze lanak, Arreta kosmetikoa, Janari naturala, Elikagai Organikoa\nOsasun eta Medikuntzako Kosmetologia Expoa Asiako Kosmeceutiko eta Nutraceuticals historiako gertaera izan zen. Aurten, 2 solairuak estali ditu. 650 erakusleek 1700 kabinak hartu dituzte. 1st solairuan, berriz, Kosmetologia eta Nutraceuticals-en kategoriak biltzen ditu erakusketak, marka eta OEM / ODM enpresak barne; 4th solairuan daude farmaziak eta gailu medikoak, konpainia anitzeko negozioak, medikuntza zehatza, medikuntza adimenduna, terapia zelularra eta medikuntza birsortzailea, biotech zerbitzuak, ekipamendu farmazeutikoa, berrikuntza gunea, pabilioi nazionalak, atzerriko pabilioak, gobernua, akademia eta ikerketa. Institutuak etab.\nKosmetika ： maskarak, larruazaleko eta ileetarako produktuak, kosmetikoak, aurpegiko produktuak garbitzeko produktuak (gelak, kremak, etab.), Kosmetika naturalak, aromaterapia\nTesting Machine body gorputza konformatzeko eta bainuetxeko produktuak, probatzeko makinak, autodiagnostikorako tresnak\nTratamendu Mediko Zentroa ： dermokosmetikoak, zahartzaroaren aurkako mikro-kosmetikoak.\nEnbalatzeko ekipoak eta makineria, ontziak egiteko materialak, edukiontziak, lehengaiak, OEM, ODM\nOsasun laguntza ： osagarriak, drogak, produktu naturalak, elikadura, minbiziaren aurkako elikagaiak.\nTxinako medikuntza ： tratamenduak, erauzketa naturala.\nElikagai ekologikoak eta sendagarriak ： edariak, adineko aholkularientzako produktua.\nLehengaiak, Elikagai Funtzionalak, OEM, ODM


Bartzelonako Euskal Etxeak bertan behera utzi ditu EH Sonako kontzertuak egunotako protesta-deien karietara\nUrtero Bartzelonako Euskal Etxea antolatzaile dituen egitarau handietako bat da EH Sona. Irudian aurtengo afixa eta kontzertuak\nBartzelona Katalunia. Bartzelonako Euskal Etxeak agiria plazaratu du sare sozialen bitartez adieraziz datozen egunetarako Katalunian iragarrita dauden mobilizazioen karietara EH Sona jaialdiak urriaren 18an eta 19an egitaraututa zeuzkan kontzertuak bertan behera uztea erabaki duela. "Katalunian datozen egunetarako aurreikusten diren mobilizazio egunak direla eta, urriaren 18 eta 19rako programatuta genituen EH Sona 19ko kontzertuak bertan behera uztea erabaki dugu" dio hitzez hitz komunikatuak.\nKatalunian bizitzen ari diren egoeraren aurrean, Bartzelonako Euskal Etxeak 'procès' delakoan emandako epaiaz bere protesta adierazi nahi izan du, epaia adierazi zen egunean EEa itxiz eta "gatazka politikoak bitarteko demokratikoak erabiliz konpondu behar direla" aldarrikatuz.\n"Adierazpen askatasunaren aldeko aldarria egin nahi dugu eta Auzitegi Gorenak ezarritako kartzela zigorren aurrean, gure elkartasuna helarazi nahi diegu Kataluniako gizarte zibil eta politikoaren buruzagiei zein euren familiei" dio Bartzelonako Centre Cultural Euskal Etxearen oharrak.\nDatorren ostiral-larunbatean, Nikotina, Senyor Oca, Bad Sound, Maluks (18an); eta Barcelona Rock Orchestra, Trakamatraka, Onki Xin, Belatz, Eskean Kristo eta Anita Parker taldeek (19an) behar zuten parte hartu Bartzelonan EH Sonako kontzertuetan. Antolatzaileek pentsatu dute bertan behera utzitako kontzertuetako batzuk azaro-abenduan gauzatzea eta gainerakoen dirua itzultzea sarrera erosi zutenei. Xehetasunak datozen egunetan emango dira.\n-Euskal Etxea Facebooken\n-Euskal Etxea Twitterren


Udaletxeko areto nagusia lepo bete zen Oñatin irekiko den asilo-eskatzaileentzako lehen harrerako aterpetxeaz informazioa jasotzeko — Oñatiko udala\n"Elkartasun ariketa bat egiteko aukera dela eta gure esku dagoela" azpimarratu zuen alkateak\nNazioarteko babesa eskatzen duten pertsonentzako lehen harrerako aterpetxea Larrañako barnetegia izan zenekoan jarriko dela jakinekoa da. Berria pasa den astean zabaldu zen eta herritarrak jakin-minez zeuden. Horren isla, atzo egin zen bilera informatiboa herritarrez bete zela. Udal ordezkariekin batera, egitasmoaren sustatzaile nagusi den Eusko Jaurlaritza eta kudeaketaz arduratuko den CEAR-Euskadi elkarteko ordezkariek berba egin zuten.\nAterpetxearen helburu nagusia egoera argitzeko zain dauden eta nazioarteko babesa eskatu duten pertsonei eta familiei ostatua eta orientabidea eskaintzea dela gogoratu zen. Beste zerbitzu batzuetara bideratu aurretik, lehen harrera egiteko, eta aldi baterako, aterpetxea izango dela zehaztu zen. 100 plaza izango ditu eta bertara iristen diren errefuxiatuak CEAR-Euskadiren bulegoetatik pasa ondoren iritsiko direla argitu zen.\nBaina bilera herritarren kezkak entzun eta erantzuteko deitu zen nagusiki. Informazio falta izan dela esan zuen herritar batek eta Oñatik 100 lagun hartzeko esfortzua zergatik egin behar duen eta errefuxiatu horiek Oñatin geldituko ez direla ziurtatzea eskatu zuenik izan zen. Baina orokorrean, bertaratutakoen jarrera irekiagoa izan zen eta elkartasuna erakutsi eta elkar aberasteko aukera moduan agertu zuten aterpetxea herrian kokatzeko erabakia. Hala berba egin zuen alkateak ere, humanitatez eta erantzukizunez, elkartasun ariketa bat egiteko aukera dagoela esan zuen, herri honen babesa eta berotasuna erakusteko aukera.\nSegurtasun eta elkarbizitza arriskuan jartzeko aukera ere aipatu zuen beste herritar batek, Oñati, herri oso lasaia dela esanez. Gurera iritsi berri diren errefuxiatuak, orokorrean, lasaitasun beharrean izaten direla eta liskarrik sortzen ez duten pertsonak direla erantzun zion CEAR Euskadiko zuzendari Patricia Barcenak. Dena den, aterpetxeak bere arauak izango dituela ere argitu zuen.\nAterpetxea irekia izango da eta bertara datozen errefuxiatuek nahi dutenean irten eta herriko ekintzetan parte hartzeko aukera izango dutela adierazi zen bileran. Egokiena integrazio hori litzatekeela azpimarratuaz. Baian aldi berean, herritarrak aterpetxera hurbiltzeko gonbidapena egin zuten CEAReko ordezkariek. Ekonomikoki, zerbitzua Eusko Jaurlaritzak % 100ean sostengatuko duela ere argitu zen atzoko bileran.


KULTUR KAPSULAK: Murgilketa eta elebitasuna onak dira: zientifikoa da! - Arrosa\nKultur Kapsulak Radio Kultura Irratia 2019/12/17\nBeñat Lascano erakasle-doktoradunarekin mintzatu gira duela urte pare bat idatzi zuen tesiaz. Gaia hori izan zuen : lehen hezkuntza euskarazko murgilketan segitzen duten Ikasleen euskara-frantsesa elebitasunaren azterketa. Beñatek azaltzen dauku nola eraman zuen lau urteko lan hori eta zein izan ziren emaitza (positiboak)…\nMusika: Mikel Laboa “Herria eta hizkuntza”\nPosted in Kultur KapsulakTagged #Beñat #doktoregotza #elebitasun #euskara #Frantses #lascano #murgilketa #tesi\nZETAK proiektu artistikoaz, Pello Reparazekin\nar. Abe 17 , 2019\nKULTUR KAPSULAK: “Ikasgelako hormak apurtu behar dira!” (Jesus Garate)\nKULTUR KAPSULAK: Ideiak eraiki eta adierazten ikasi!\nKULTUR KAPSULAK : Ekizaren bidez Jurgik beldurrari aurre egitea ikasi du …


Uhaina Bikaina - Glisseguna\n19/09/2012 08:54 0 comentarios\nGLISSEGUNA : the ofizial teaser from HORI HORI Produkzions on Vimeo.\nBularraldean bilo gutxiago eta buru gainean ile gehiago nuenean, zera abesten nuen: «Bere hizkuntza galtzen uzten duen herria, herri garaitu bat da, desagertzera kondenatua, (bis),...baina herri batek bere hizkuntza xumea, mantentzen dun bitartean, espetxeko giltza daukala esan liteke, Mistralek bezala». Alegia, gakoa esku artean izanda, ez dezagun berau ateak zerratzeko erabili, zabaltzeko baizik.\nEuskal surflariak, Hegoaldeko zein Iparraldeko, elkar ezagutzen hasi dira. Elkarrekin, gero eta ekimen eta txapelketa gehiago antolatzen hasiak dira, Kantauri Liga kasu. Mistralek bere olerkian aipatzen zuen giltza ateak zabaltzen hasi dela esan daiteke.\nEuskal Herriko urautsietan, euskarak, hizkuntza nagusi izan behar du, beste edozein hizkuntza baino lehenago, bertakoa delako. Eta «euskal surfaz» mintzo bagara, euskaraz mintzo gara, ezinbestean, «euskal» hitzak, nahiz eta batzuek nahierako zentzu folklorikoa eman, berezko esanahi bat baduelako.\nBeraz, euskarak, jendea biltzeko kausa huts baino, egunerokoan gure urautsietan elkar komunikatzeko bitarteko nagusi izan behar du, ez baita helmuga, jatorria baizik.


Granieu - Wikipedia, entziklopedia askea.\n45° 35′ 58″ N, 5° 35′ 19″ E / 45.5994°N,5.5886°E / 45.5994; 5.5886Koordenatuak: 45° 35′ 58″ N, 5° 35′ 19″ E / 45.5994°N,5.5886°E / 45.5994; 5.5886\nAoste, Les Avenières-Veyrins-Thuellin, Chimilin, Corbelin eta La Bâtie-Montgascon\n249 (%49.8) 252 (%50.4)\nGranieu Frantziako udalerri bat da, Isère departamenduan dagoena, Auvernia-Rodano-Alpeak eskualdean. 2013an 398 biztanle zituen.\n2007an Granieu udalerrian erroldatutako biztanleak 398 ziren. Familiak 152 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 36 seme-alabarik gabeko familiak ziren, 72 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 171 etxebizitza zeuden, 149 familiaren etxebizitza nagusia ziren, 16 bigarren erresidentzia ziren eta 6 hutsik zeuden. 154 etxeak ziren eta 17 apartamentuak ziren. 149 etxebizitza nagusietatik 123 bere jabearen bizilekua ziren, 24 alokairuan okupaturik zeuden eta 2 doan lagata zeuden; 1ek bi gela zituen, 20 etxek hiru zituzten, 38 etxek lau zituzten eta 90 etxek bost zituzten. 126 etxek euren parking plaza propioa zuten azpian. 59 etxetan ibilgailu bat zegoen eta 81 etxetan bat baino gehiago zituzten.\nGranieu udalerriko biztanleria-piramidea 2009an .\n2007an lan egiteko adina zuten pertsonak 255 ziren, horien artean 193 aktiboak ziren eta 62 inaktiboak ziren. 193 pertsona aktiboetatik 179 lanean zeuden (102 gizon eta 77 emakume) eta 14 langabezian zeuden (1 gizon eta 13 emakume). 62 pertsona inaktiboetatik 22 erretiraturik zeuden, 20 ikasten zeuden eta 20 "bestelako inaktibo" gisa sailkaturik zeuden.\n2009an Granieu udalerrian 159 unitate fiskal zeuden, 444,5 pertsonek osaturik. Pertsona bakoitzeko diru-sarrera fiskalaren mediana urteko 18.379 euro zen.\n2007an zeuden 15 komertzioetatik, 2 bestelako produktu industrialen fabrikazioko enpresak ziren, 2 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 1 finantziazio enpresa zen, 4 higiezinen enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 zurginak, 2 jatetxeak eta 1 higiezinen agentzia.\n2000. urtean Granieu udalerrian 10 nekazaritza-ustiategi zeuden, 348 hektarea erabiltzen.\nBNF: 15258002v (data)\nOrriaren azken aldaketa: 17 otsaila 2021, 00:32.


Kulturunea, kontzertuak streaming bidez | Fundación Vital Fundazioa\nKulturunea, kontzertuak streaming bidez\nKulturunea, kontzertuak streaming bidezKultura\nLa Paz 5, Dendarabako 1go solairua, Vitoria-Gasteiz\n'Kulturunea' programarem bigarren edizioa egingo da aurten. Olatz Salvador, Dupla eta Kai Nakai arituko dira apirilaren 16,17 eta 18an izango diren kontzertuetan. Streaming bidez, Vital Fundazioaren webgunean www.fundacionvital.eus eta Gaztearen atarian www.eitb.eus/eu/gaztea izango dira ikusgai, Vital Fundazioaren eta Gaztearen arteko lankidetzari esker.\nVital Fundazioak eta Gazteak, iaz pandemiari aurre egiteko sortu zen ekimenaren emaitza ona nabarmedu dute, eta aurten bigarren edizio bat egitea erabaki, musika asteburu bete-betea prestatuz. Artearen mundua sustatzeko eta dinamizatzeko, eta publikoa berriz erakartzeko sortu zen saioa. Aurten, bi nobedade ditu 'Kulturuneak': adin-tarte gazteago bati zuzendutako emanaldiak dira, eta bestalde, publiko aforo mugatua ere izango aretoan kontzertuak ikusteko. Saio bakoitzaren sarrera 5 eurokoa izango da eta Vital Fundazioaren webgunean (www.fundacionvital.eus) erosi ahal izango dira.


Txina industria zentrifugoa ur lurrunkorra XK-20S hozteko industria fabrikatzailea eta hornitzaileak | XIKOO\nXK-20S mutua industria zentrifugoa ur lurrunkorra aire hotza da aire hotz zentrifugo industrial ezagunena. Eta horma, teilatu eta beste leku batzuetan eroso instalatzeko alboko aireko isurketa gora, behera, aplikagarria da 60-80 m2 landare bat hezean eta 150-200 m2 landare bat lehorrean.\nXK-20S kalitate industrialeko piezekin hornitutako ur zentrifugo industriala lurruntzen duen aire hozkailu mutuak eta azpiko funtzioak ditu:\n• LCD panela + urruneko agintea, 12 haize abiadura. tentsio / korronte fase irekia babesak, gainkorronte babesa, tentsio gaineko babesa, ur eskasia babesteaioi eta erabateko drainatze automatikoaren funtzioa. Erraz funtzionatzeko eta etengabe funtzionatzeko.\n• Zuzeneko akoplamendu zentrifugatzailea, egonkorragoa da, gerrikoaren irristadurarik gabe, hautsitako eta zarata handiko galderak.\n•% 100 kobrezko harizko motorra burdinurtuzko armairu astunarekin, ondo abiarazi eta ondo funtzionatzen du.\n• Erabat material berria PP plastikozko armairua, zahartzearen kontrakoa, UVaren aurkakoa, inoiz herdoildua, bizitza luzea iraupena.\n• 5090 # kalitate handiko hozte-pad-arekin (100 mm), tenperatura lurruntzen eta murrizten duen efektu ona, garbitzeko erraza, ertzeko loteslea babestua eta iraunkorra.\n• Ur gogorreko hodi irekiak ura banatzeko sistemarekin batera ihinztapena bermatzen du ura uniformeki eta leunki.\nXK-20S / behera\nXK-20S / aldea\nXK-20S / gora\nPaketea: plastikozko film + paleta + kaxa\nAplikazio: XK-20S mutua industria zentrifugoa ur lurrunkorra aire hozte hozte, hezetze, arazketa, energia aurrezteko beste funtzio batzuk ditu, baita isil efektua ere, oso erabilia tailer, baserri, biltegi, negutegi, geltoki, merkatu eta beste leku batzuetarako.\nAurreko: 12 cm-ko lodiera duen hozte-pad berria XK-18/23 / ST\nHurrengoa: XK-25H industria-hozte sistema altuko hozte sistema berria\nHozteko Aire Hozkailua


KEINUAK, ZURE PLANAK\nZuk egindako plana aurrera eramateko, guk lokala eskainiko, VItoria-Gasteizko erdigunean, erosotasun guztiekin\n55m2, 110m2 eta 160m2ko areto handiak. Zein aukeratuko zenuke?\nHAUR, ENPRESA ETA HELDUENTZAT\nWI-FI, OFFICE SUKALDEA, SMART TB, JOLASAK, LASAITASUN GUNE, WII…\nPLANAK GAUZATZEKO GUNEA!\nJai eta ekitaldietarako erreserbatu zure lokala hiru urratsetan!\nAretoa aukeratu eta data zehaztu\nUtzi zure datuak eta online bidezko aurre-erreserba izango duzu\nTransferentzia edo Bizum bidezko ordainketa\nUrtebetetze ospakizunetarako areto bila bazabiltza, leku ezin hobean zaude. Haurren gozamenerako areto erabat hornituak: boladun gazteluak, futbolina, saskibaloiko saskiak, air hockeya, sorkuntza gunea… Zenbat zarete? Gela Horia, Berdea edo Gorria aukeratu.\nTaldeko bazkari, familia ospakizun edo ezkondu aurreko agurrerako. Helduentzat ere joko handia ematen du Keinuak guneak! Poker mahaia. bilarra, dardo elektronikoak, ping-pong magia, lasaitasun gunea smart telebistarekin… Ospakizun eta ekitaldietarako bereziki prestatutako lokal batean elkartzeko edozein aitzakia da ona.\nBilera, ikastaro edo tailerrak egiteko aretoa behar? Keinuak guneak erraztasunak eskaintzen dizkizu, edozein izanda ere pertsona kopurua, ordutegi beharra… Eskolak eman nahi dituzu baina ez duzu lokalik? Mahai-ingurua burutu nahi duzu agian, edo tailer bat. Behar duzun denbora tartean (astero, hilero, puntualki…) gure edozein areto alokatzeko aukera\neskaintzen dizu Keinuak-ek. Behar duzun edukierarekin bat datozen lokal erosoak eta azken teknologiak.\nZure kezka bakarra gozatzea izan dadin higiene eta segurtasun neurri guztiak bermatuta\nTaldeko ospakizunak antolatzeko Keinuak da aukera seguruena. Segurtasun distantziak mantentzeko moduko areto handiak dituzu zure eskura. Gel hidroalkoholikoez gain, aretoak hutsik daudenean Ozono makina batek desinfektuatuko ditu. Beharrezko higiene eta segurtasun neurri guztiak betetzen ditugu, ospakizunetarako egokitutako Gasteizko lokalaz eta lagunarte onaz gozatzea izan dadin zure betebehar bakarra!\nErabat hornitutako aretoak\nKEINUAK-en berezitasuna, bere hornikuntza da.\nHaur eta helduentzat entretenimendu eta gozamena. Gure areto guztiek Office sukalde, Wi-Fi, betiko jolas eta ikusentzuneko teknologia berriena dute eskura. Aulkiak, mahaiak, tronak… eta zerbait gehiago behar izanez gero, galdeiguzu! 80 pertsona arteko ekitaldia egin dezakezu argi naturala eta areto bakoitzerako sarrera bat duten gunean. Pantaila handidun proiektorea eskatzeko aukera.\nPlanen bat ba al duzu? Geuk jarriko dugu lokala!\nEdonolako ekitaldietarako areto handi eta erabilera anitzekoak\nGamer bilera bat antolatu nahi al duzu? Edo zure erakundeko hitzaldi edo tailerrak? Start-up bat, PYME bat edo hirugarren sektore sozialetik … etorria izanik ere KEINUAK -en zure tokia aurki dezakezu. Ezkon aurreko festa edo taldeko bazkari bat egin nahi baduzu gune handi eta eroso batean, zure beharra asetuko dugu. Erabilera bakarreko eta biodegragarriak diren sukaldeko tresnak ere baditugu!


Azaroaren 11n Paris 365 Fundazioarentzako janari bilketa egingo da Arantzan - Nafarberri\nHome Arantza Ekialdeko Nafarroa Paris 365 Fundazioa Azaroaren 11n Paris 365 Fundazioarentzako janari bilketa egingo da Arantzan\nAzaroaren 11n Paris 365 Fundazioarentzako janari bilketa egingo da Arantzan\nUnknown ordua: 17:16 Arantza, Ekialdeko Nafarroa, Paris 365 Fundazioa,\nParis 365 fundazioa beharrean dauden pertsonei laguntzen dien elkartea da, Iruñaldean kokatua. Eta aurten ere berriro egingo da Fundazioari helarazteko janari bilketa Arantzan. Denboraldi honetan, hainbat ekimen gauzatzen direla kontuan izanik, ekitaldi hau atzeratzea erabaki dute.\nIrudia: erran.eus. Bertan, aurreko urteko janari bilketa ikus daiteke.\nKanpaina honetan parte hartzeko azaroaren 11n, ostiralean 10:00etatik 12:00etara, eta 16:00etatik 18:00etara eraman dezakete laguntza Bostak Bat kooperatibara. Bestalde, laguntzeko prest daudenak baina egun horretan ezinezkoa dutenentzat 948 634030ra deitu dezakete, azaroaren 11 baino lehen. Modu honetan, etxeraino joango dira eman nahi diren produktu guztien bila. Fundazioak janari hauek onartzen ditu: esnea, olioa, azukrea, cola cao eta latako kontserbak. Aldiz, diru laguntzaren bat egin nahiean, herriko banku bulegoetan irekita dauden kontuetan egin daiteke.\nArantza, Ekialdeko Nafarroa, Paris 365 Fundazioa\nArantza Ekialdeko Nafarroa Paris 365 Fundazioa


Hitza: “Aialak Zarautz Kirol Elkartea babestuko du beste urte batez” – ZKE eskubaloia / Balonmano Zarautz\nHitza: “Aialak Zarautz Kirol Elkartea babestuko du beste urte batez”\nZarautzko Hitzan argitaratua. Irakurri berri originala >>\nEzkerretik eskuinera, Anne Artola, Haizea Goikoetxea, Inma Saenz de Santamaria, Karlos Argiñano, Esteban Collantes, Martin Argiñano, Anton Larrañaga eta Julen Lizaso. (Dorleta Agiriano Lai) | Ikusi handiago | Argazki originala\nZarauzko Hitza 2018-11-21 09:00 KIROLA\nGaur Zarautz Kirol Elkartearentzat “egun garrantzitsua” dela adierazi du Esteban Collantes kirol elkarteko lehendakariak. Beste urte batez, klubak hitzarmena sinatu du Karlos Argiñanorekin, Aiala Ostalaritza Eskola Zarautz Kirol Elkartearen babesle ofizialetako bat izan dadin, 24. urtez jarraian. Denboraldi honetan, emakumezkoen eskubaloi taldeak eta errugbi taldeak lagunduko ditu diruz Argiñanok.\nInma Saenz de Santamaria eskubaloi saileko zuzendaritzako kidearen esanetan, “urte asko izan dira elkarlanean, laguntza handia jaso dugu, eta hau beharrezkoa da jolasten jarraitu ahal izateko. Gu asko hazi gara azken urteotan, emakumezkoen eskubaloian zein gizonezkoenean, eta jasotako babesak eta laguntzak ere gora egin dute”. Anton Larrañaga errugbiko zuzendaritzako kideak azaldu du Argiñano beti izan dela Zarauzko errugbiaren babesle ofizialetako bat, eta “beharrezko sustengua” izan dela klubarentzat; “babes honi esker, 300 haur baino gehiago biltzen dituen errugbi eskola bat dugu Zarautzen, eta baita kategoria bakoitzeko talde bat ere”.\nCollantesek gogorarazi du duela 24 urte Zarautzen nekez ateratzen zutela errugbi talderen bat; “gaur egun, aldiz, eskailera osoa osatzen dute: infantilak, kadeteak, jubenilak eta seniorrak”. Zarautz Kirol Elkartearen sail honek bizitako garapenean “eragin zuzena” izan du Karlos Argiñanoren babesak, Urdangarinen arabera. Emakumezkoen eskubaloiari buruzko irakurketa antzekoa egin du. Emakumezko gehien dituen saila dela azaldu du, eta emakumezko lizentziatu gehiago daudela gizonezkoak baino: “Ez-ohiko egoera bat da gizonezkoak baino emakumezko lizentziadun gehiago izatea”.\nCollantesen arabera, “harrotasun handiz eramaten dugu Aialaren izena, joaten garen leku guztietan”. 24 urte hauetan, Karlos Argiñanok Zarautz Kirol Elkarteko bost sail babestu izan ditu: halterofilia, pilota, atletismoa, errugbia eta emakumezkoen eskubaloia. “Honek bizitza ematen digu”, Urdangarinen esanetan.\nBere aldetik, Argiñanok eskerrak eman dizkie elkarteko kideei eta herriko kirolariei: “Zuek agian ez duzue kirola diruz lagunduko, baina urtez urte jo eta ke aritzen zarete lanean, eta hori ez dago diruz ordaintzerik”. Azaldu du berarentzat “ohore bat eta plazer bat” dela “herriko neska-mutilen taldeak laguntzea” eta “herrian ekarpena” egitea.\nAurrekoa Previous post: CURSO MONITOR FEDERADO NIVEL I- ZARAUTZ\nHurrengoa Next post: fvascabm.com: “Convocatorias de las selecciones de categorías base para el 25 de noviembre”


Markaketa Saud etxeari | Mundua | Berria\nMarkaketa Saud etxeari\nAEBek lehen aldiz erran dute Saudi Arabiak Yemengo aire erasoak eten beharko lituzkeela. Negoziazioak «30 eguneko epean» hasteko eskatu du Etxe Zuriak\nMike Pompeo AEBetako Estatu idazkaria eta Mohamed bin Salman Saudi Arabiako printze oinordekoa, duela bi aste, Riaden. BANDAR ALGALOUD / EFE Tamaina handiagoan ikusi\nHistoria hurbileko hilabeterik zailena izan da azken hau Saudi Arabiarentzat, arlo diplomatikoan bederen. Ondorio zehatzik ez du pairatu oraindik, baina nazioarteko irudia zeharo hondatu zaio, eta nazioarteko eragileek markaketa bat ezarri diote orain, baita aliatuek ere. Jamal Khaxoggi kazetariaren hilketak hasi zuen Saudi Arabiako Erresuman agintzen duen Saud etxearen krisia, urriaren 2an, eta, hilabetearen bukaeran, nazioartean duen aliatu handienak orain arte egin ez dion eskari bat egin dio: Yemengo gerrako aire erasoak etetea eta negoziazio mahaian jartzea.\nSaudi Arabiak nazioartean irekia duen fronterik handiena da Yemengo gerra. 2015ean hasi zen esku hartzen herrialde horretan, matxino xiitek boterea hartzea eragozteko. Hiru urte eta erdiren ondoren, gutxienez 10.000 pertsona hil dira —aire erasoetan hildako zibilak gehienak, NBE Nazio Batuen Erakundearen arabera—, eta matxino xiitek Sana hiriburua eta bertze eremu anitz kontrolpean dituzte oraindik. AEBek hasieratik babestu zuten Saudi Arabiaren erasoaldia —Barack Obama zen orduan presidentea—, eta herenegun arratsean lehenbiziko aldiz aipatu zuten borrokak eteteko beharra.\n«Bada garaia erasoak eteteko; alde batetik, huthiek [matxino xiitek] kontrolatzen dituzten eremuetatik Saudi Arabiako Erresumara egiten diren misil jaurtiketak eta UAVen [droneen] erasoak, eta, ondoren, [Saudi Arabiaren] koalizioak Yemengo gune populatuetan egiten dituen aire erasoak». Mike Pompeo Estatu idazkariak adierazi zuen hori. Pompeorekin bat egin zuen Jim Mattis Defentsa idazkariak, eta epea ere paratu zion gerra gelditzeari. «Nahikoa denbora eman dugu gatazkari begira. Bake ahaleginen bat egin behar dugu, eta ezin dugu erran etorkizunean noizbait eginen dugula. Datozen 30 egunetan egin behar dugu».\nMattisek zehazki aipatu zuen Martin Griffiths NBEren mandatari bereziaren bitartekaritza ahalegina babestuko dutela, eta gerraren alde guztiei eskatu zien horretan parte hartzeko. Pompeok bezala, Mattisek huthiei erran die lehenbiziko pausoa emateko. «Eta, gero, bonba jaurtiketak eten ondoren, Martin Griffiths mandatari bereziak Suedian bildu ahalko ditu alde guztiak, eta gerra hau bukatu». Griffithsek eskerrak eman zizkion Mattisi, eta Jeremy Hunt Erresuma Batuko Atzerri ministroak atzo adierazi zuen«izugarri iragarpen ona» dela AEBek egindakoa.\nAEBek eskaera egin dute Saudi Arabiaren koalizioak Yemen mendebaldeko Hudaida hirian 30.000 soldaduko indar bat borrokan hasteko prest duenean. Koalizioak joan den ekainean hasi zuen Hudaida hartzeko erasoaldia, gerran egin duen handiena. Orain, operazio handi bat prestatu du huthiak «negoziazio mahaian jartzera behartzeko».\nMendebaldeko herrialdeak abuztuaren bukaeran hasi ziren gerrarengatik deserosotasun xume bat agertzen Saudi Arabiari, zibilen aurka egin zituen pare bat sarraski handiren ondoren. Khaxoggi kazetaria Saudi Arabiaren Istanbulgo kontsulatuan hil ondoren, berriz, Riaden jarrerarekiko deserosotasuna nabarmenago agertu dute. Turkiako Fiskaltzak atzo adierazi zuen Khaxoggi itota hil zutela kontsuletxera sartu bezain agudo. Jean-Yves Le Drian Frantziako Atzerri ministroak, berriz, Saudi Arabiari leporatu zion «behar adina» ez egitea hilketa ikertzeko. AEBetan, Alderdi Errepublikanoko senatari talde batek Donald Trump presidenteari eskatu dio bertan behera uzteko gobernuak Saudi Arabiarekin dituen elkarrizketak azpiegitura nuklear zibilari buruz, eta erran dute akordioren bat eginez gero Senatuan blokeatuko dutela.


xamaren herri magikoa. Josu Baranda Martin / Amaia Arrazola (il. ). Elkar.eus\nEgilea: Josu Baranda Martin / Amaia Arrazola (il. )\nBilduma: MOREA +8 URTE\nBa ote dago herri magikorik? Bat bai, behintzat: Xamarena. Eta zergatik da magikoa? Hori berarekin batera argituko dugu liburu honetan zehar. Baina Xamaren herri magikoa ezagutu ez ezik, magia egiten ere ikasiko dugu. Benetako magia, gainera!\nnolako mundua nahi dugu? frantzisko aita santuak gidatzen gaitu\nInes Burgos (il. ) /\nAntton Irusta / Enrique Morente (il. )


Nola entretenitu hondartzara teknologiarekin | Consumer\nNola entretenitu hondartzara teknologiarekin\nUretako kirolak egiteko gailuak, eguzkitik babesteko bainujantzi digitalak eta txiringito onena aurkitzeko aplikazioak\nIrudia: Aral Tasher\nHarean gazteluak egitea iraganeko kontua da. Edo, behintzat, ez da aukera bakarra hondartzan entretenitzeko. Teknologiak aukera ugari eskaintzen ditu hondartza-oporrei ahalik eta probetxu handiena ateratzeko, eta, beraz, ez dago aitzakiarik eguna toalla batean etzanda pasatzeko. Uretan irakurtzea, uretan kirola egitea, ertzean festa bat egitea… Hauek dira teknologiarekin etekin gehien atera dezaketen jardueretako batzuk:\nUda iristean, hondartza da oporretara joateko edo ihes txikiak egiteko lekurik arruntenetako bat. Izan ere, beroarekin handitu egiten da itsasoaz eta hondartza-giroaz gozatzeko gogoa. Hala ere, beti ez da erraza jakitea zertan inbertitu behar den eta nola distraitu. Aukera ona da ongi pasatzeko teknologia baliatzea, bai bakardadean, bai senide edo lagunekin batera. Baina, nola egin? Turismoa aldatzen ari da, eta hainbat aukera daude. Kirolariek uretako gadget batzuekin gozatuko dute surfa, urpekaritza edo arrantza egiteko. Beste aukera batzuk ere badaude: liburu elektronikoak irakurtzea, smartphoneentzako bideojokoak eta itsaspeko argazkia. Teknologia eta dibertitzeko gogoa izan behar dira.\nUda segururako teknologiak\nHondartzara joan aurretik pentsatu behar da segurtasuna. Segurtasunak barne hartzen ditu bai eguzkiaren aurreko babesa, bai sor ditzakeen gaixotasunak eta erredurak, hala nola itsasoan gertatutako istripuak prebenitzea, esate baterako, itotzea edo itsasoko animalien erasoak.\nEguzki-izpiak oso kaltegarriak dira osasunerako, baina saihestu egin daitezke. Adibidez, UV Lens apapeak denbora errealean sartzen ditu erradiazio ultramoreari buruzko txosten meteorologikoak, eta erabiltzaileari azaltzen dio zein unetan har dezakeen eguzkia, eta une bakoitzean zer babes-faktore behar duen. Beltzarantzeko monitoreak eta bainujantzi digitalak ere badaude, aplikazio bati konektatutako sentsore baten bidez (Spinali Design) eguzki-babesa noiz aplikatu behar den jakinarazteko.\nIstripua izanez gero, Safe365 gisa, larrialdi-zerbitzuetara alertak bidaltzeko aukera ematen du, modu erraz eta intuitiboan: botoi bat sakatuz pantailan. Era berean, txikienek Pikarvú haurrentzako erlojuak ere erabil ditzakete, ura jasaten dutenak eta GPS geolokalizazioa dutenak.\nItsasoan bainatzean sortzen den beste beldur handietako bat marmoken ziztada izatea da. Imed Jelly eta Infodumesa bezalako app batzuek animalia horien gertutasunari buruzko informazioa ematen dute, eta ziztada baten aurrean jarduteko aholkuak ematen dituzte. Marrazoekin gurutzatzea ez da hain arrunta, baina gerta daiteke. Hori dela eta, marrazoak urrutiratzen dituzten Slaukbanz2 eskumuturreko moduko gadgetak daude.\nUretan kirola egiteko appak\nOporrak atseden hartzeko eginak daude, baina askok nahiago dute energia gastatu eta adrenalina libratu kirola eginez. Alde horretatik, teknologiak esperientzia hobetzen lagun dezake.\nIgeriketako zaleek besakada bakoitza sinkroniza dezakete, eta igeriari buruzko informazioa lortu eskumuturreko adimendunen bidez (Flex 2). Ausartenek surf-ohol adimendunak eta beste gadget batzuk dituzte, baita kirol-diziplina horretarako aplikazio mugikorrak ere.\nIrudia: Flipp Nekhaev\nUrpean igeri eginez gero, urpean igeri egiteko formulak eta taulak erabiliz konfiguratzen ditu Dive Planner2 programak murgiltze-planak. Profil sozialago batekin, My Diving Log-ek urpekaritza-erregistroak sortzen ditu telefonoan, lagunekin partekatzeko eta urpean igeri egiteko lekurik onenak aurkitzeko.\nEta oroitzapenari eusteko, ez dago ezer nola erregistratu une horiek irudietan. Hala ere, ez da erraza kirol argazki onak egitea mugimenduaren eta beste baldintza batzuen ondorioz. Horretarako, argazki-kamerak eta bideo murgilgarriak daude, oso maneiagarriak, eta bereizmen handia dute, une jakin batera iristeko.\nHondartzan besterik gabe irakurri eta dibertitzea\nHondartza leku aproposa da hiriko estresetik edo laneko tentsiotik bidaiatzeko eta deskonektatzeko. Liburu elektronikoen irakurleek, adibidez, edozein titulu eraman dezakete, etzaneran, harrietan edo txiringitoan irakurketaren plazeraz gozatzeko. Eta txiringitoei dagokienez, Chiringuía bezalako app batzuk daude, kostan aperitibo on bat freskatzeko edo hartzeko lokal onenak aurkitzeko aproposak.\nEguzki eta itsaso turismoaren beste xarma bat hondartza eta kalak aurkitzea eta bisitatzea da. i Beach aplikazioak hareatzarik onenei buruzko mota guztietako argazkiak, deskribapenak eta datuak biltzen ditu. Gauza bera gertatzen da Playea bilatzailearekin ere, gazteentzako egokiak zein diren adierazten duen bilatzailea, haurrekin joateko, maskotetarako, etab.\nBaina ezin dira tresna horietako batzuk erabili Interneteko konexiorik gabe. Alde horretatik, gero eta gehiago dira wifi guneak doan instalatzen dituzten kostaldeko herriak. Wifium webguneak hurbileko Wifi puntuak aurkitzen laguntzen du eta berriak gehitzeko aukera ematen du. Era berean, Wifi Finder aplikazioak konexio-puntuei buruzko mota guztietako informazioa eskaintzen du, sare seguruak diren ala ez.\naplikazioak gadgets-eu kirolak playa-eu


Enologia - Wikipedia, entziklopedia askea.\nSotoen kontrola enologoaren lana da ere bai.\nTxakolin mahastiak Getarian.\nEnología (grezieratik οἶνος "ardo" eta λόγος "ezagutza") ardoaren zientzia, teknika ekoizteko artea da. Enologoa ardoaren ekoizpenaz arduratzen den teknikari aholku-emailea da; haren lanak sotoaren kontrola, ekoizpena, biltzeko lana, azterketa, gordetzeko prozesua, botilaratzea eta ardoaren merkatzeko estrategia dira. Ingelesez oenologist esaten zaio; frantsesez oenologue; espainieraz enologo. Ez dugu sumiller edo sommelierrekin nahastu behar; honen lana ardoak eta beste edari guztiak dastatzea da, haien ezaugarriak adierazteko eta ardo desberdinen arteko konparaketa azaltzeko.\nArdo bat ekoizteko eta baloratzeko garaian elementu desberdinak hartzen dira kontutan, besteak beste, mahatsondoak, lurraren ezaugarriak, ardoaren lurrina, eragiten dituen sentsazioak... Ondoren, hauetako batzuk azalduko ditugu.\n5 Ardoen tenperatura aholkatuak\nMahatsondoak[aldatu | aldatu iturburu kodea]\nMahats barietate asko ezagutzen dira:\nGarnacha motako mahatsa.\nAlbariño motako mahatsa.\nBeltzak[aldatu | aldatu iturburu kodea]\nGorriak[aldatu | aldatu iturburu kodea]\nZuriak[aldatu | aldatu iturburu kodea]\nSentsazioak[aldatu | aldatu iturburu kodea]\nBelusatua: ardo harmoniatsu, arina.\nGarratza: ardo gogorra, eztarria urratu egiten du, ardo oso gazte batzuk bezala.\nBeroa: grau alkoholiko handia.\nGorputza: osotasuna, osotasunaren gustu-sentsazioa.\nEgituratuta: sendoa, taninoz aberatsa.\nMalgua: ondo orekatuta, astringentzia eta garraztasuna ahulak.\nOparoa: alkohol askorekin.\nErakargarria: malgua eta arina, edateko erraza.\nLikoretsua: gozoa, azukre askorekin, ezti-jarioa.\nArina: alkohol gutxirekin, ez du gorputz handia.\nEztitsua: gozoa, ahoan belusa sentsazioa uzten du.\nUrduria: garratza erasokorra izan gabe.\nBorobila: harmoniatsu eta arinki belusatua.\nLehorra: azukre aztarnarik gabekoa.\nKementsua: gorputzarekin, egituratuta eta alkoholez aberatsa.\nBizia: garraztasun handiz.\nSendoa: garratza baina leuna.\nDistiratsua: kolorearen ezaugarria da. Ardoaren taninoak oxidatzen dira eta teila kolorea hartzen doa; batzutan ere substantzia oxidatuetako ohiko kolore itzalia.\nApartsua: alkohola hartzitze bitartean gas karbonikoa sortzen da eta ardoa irekitzerakoan horrek burbuilak askatzearen prozesua eragiten du.\nGarden-argia: garden izan gabe ez da gai esekiririk ikusten.\nHankak: alkoholaren presentziareki lotuta dago. Koipetsutasuna da, substantzia aberastasunarkin. Tantak izatea ardoan dagoen glizerinaren ondorioa da eta, neurri handi batean, honen disoluzioa alholan; beraz tantak gradu alkoholikoaren ondoriak dira.\nLasaia: gas-burbuilak ez dituela, ez da burbuilatzaile.\nFrizante edo Frizee: gas karbonikoa gehitu zaion ardoa.\nBurbuilak ardo gorri batean, ardo frizante batean.\nLurrina[aldatu | aldatu iturburu kodea]\nFruitu lurrinekoa: fruituen usain gozoak. Fruitu gorriak; ardo beltzentzat:andere-mahats beltza, gerezia edo mugurdia; ardo zurientzat: duraznoa, damaskoa edo garrazkiak.\nAnimala: larrua, goroldioa edo ehizaren buket duten ardo beltzak.\nBaltsamiko: intsentsu, kanfor, erretxina, pinua, bainilla.\nEnpireumatiko: ogi errea, kafe keztua, tabako, kakao.\nEspeziatua: espezien usainekin (erregaliz, kanela, piperbeltza, usaineko hiltzea, miristika.\nLoreena: loreen lurringaiez (arrosa, bioleta).\nEgurrezkoa: haritz zuhaitzaren egurrez egindako kupelek usain berezia ematen diete.\nBegetala: belarra, ostoa, sasia, humus, belar ondua, piper morro.\nArdoen tenperatura aholkatuak[aldatu | aldatu iturburu kodea]\nErreserba ardo beltzak 14-18° C.\nBarietate desberdinetako ardo beltzak 15-16° C.\nErreserba ardo zuriak 10-12° C.\nArdo gorriak 9-12° C.\nLikor buketeko ardo zuriak eta gozoak 6-8° C.\nJatorri mikatza duten ardoak 22-28º C.\n(Gaztelaniaz) Zer da enologia


Garaiko Elikagaien Tailerraren 3. saioa egingo dute azaroan, Kortezubin - Busturialdeko Hitza : Busturialdeko Hitza\nGure Arbasoen Herria Kultura Elkarteak Garaiko Elikagaien Tailerra izenburupean sukaldaritza ikastaroak egiten ditu, eta azaroaren lehen zapatuan egingo dute hurrengo saioa. Bertan parte hartu gura dutenek astelehena (urriak 29) dute izena emateko azken eguna. Horretarako, goizez udaletxera deitu behar da (94-625 50 53), edo arratsaldetan ondorengo telefono zenbakira: 616 79 92 56 (Larri). Garaian garaiko produktuak prestatzen dituzte ikastaroan. Hau da, urtaro bakoitzean, garaiko elikagaiekin menu orekatu bat prestatzen dute, eta ondoren elkarrekin bazkaltzen dute. Azaroaren 3an 11:00etan hasiko dute tailerra Kortezubiko txokoan, eta hiruzpalau orduko iraupena izango duela jakitera eman dute. Esther Garcia elikadura makrobiotikoan aditua den nutrizionistaren eta k eta Judith Herrera pnl-n aditua den nutrizionista eta couchin-aren laguntzagaz egingo dute saio teoriko eta praktikoa.


Basamortuaren higadurak - GARA\nJoxe Iriarte �Bikila� Idazlea\nTindufeko saharar errefuxiatuen kanpamenduetatik itzultzen naizen bakoitzean, adierazten oso zailak egiten zaizkidan sentimendu kontrajarriek talka egiten dute nire bihotzean. Alde batetik, poza (bertako senideekin igarotako egunetan zer edo zer aldatzen delako ene barruan), eta bestetik arrangura (gure bizimodua eta haiena konparatzeak sortzen didan egonezina), eta batez ere amorrua (hain garbi ikustean urteak joan eta urteak etorri, saharar herriaren egoera politiko-soziala geroz eta petralagoa dela).\nIzan ere, kataklismo edo gizakiaren interbentzio bortitz baten ordez, badirudi natura (mendiak edo basamortuko paisaiak, eta zer esanik ez ibaiak eta itsasoak) aldagaitza dela. Baina ez da horrela. Bertatik ikusita, natura, pertsonak edo gizartea etengabe aldatzen ari dira onerako edo txarrerako, edo bietarako.\nSaharar herriarentzat Marokok antolaturiko martxa berdea izugarrizko kataklismoa izan zen. Herri kolonizatua izatetik herri okupatua izatera pasa zen. Eta Espainiaren menpean gaizki baziren, Marokoren menpean okerrago. Eta diktatura frankistaren aurka hasitako erresistentzia eta borroka armatuaren lehen urratsak okupatzaile berriaren aurkako gerra luze eta mingarri bihurtu behar izan zituzten. Mingarria, sahararrentzat batez ere. Napalm bonbardaketetatik eta errepresiotik ihesi zihoan herri xehea zaindu eta, aldi berean, borroka armatua bultzatu behar duen herri batentzat arazoa askoz zailagoa eta gogorragoa baita. Eskerrak Aljeriaren laguntza izan zutela haren lurraldean kokatu ahal izateko. Baina, herri nomada, errefuxiatu bihurtu zen. Eta, hala ere, gai izan ziren militarki askoz indartsuagoa zen etsaia hitzarmenera behartzeko.\nUne hartan garaipen izugarria izan zen lortutako hitzarmena, zeinean autodeterminazio eskubidea onartzen baitzitzaien, antolakuntza nola egin adostu behar bazuten ere. Baina ez zuen iraun. Maroko berehala hasi zen oztopoak altxatzen eta, okerrena, deskolonizazio prozesuaren ustezko babesleak zirenek, Nazio Batuen erakundeak eta espainiar Estatuak, batez ere bigarrenak, ustel eta zuri jokatu zuten. Batzuek igeri egin eta arropa zaintzea deitzen diote joko horri, baina nik hitz gordina, traizioa, erabili nahi dut. Interes geoestrategikoen eta batez ere ekonomiken morrontzapean eginiko traizioa.\nAberatsek ondasun metaketarekin sorturiko pobreekin nola, hala jokatzen ari dira bai Espainia bai Nazio Batuak giza laguntzarekin, horrela estaliz eta mozorrotuz beren zurikeria. Hori bai, karitatea egiten duten aldi berean, Marokori armak salduz eta arrantza ustiaketan parte hartuz. Alegia, sos ziztrin batzuk eman eta milioika lapurtu, hori da errealitatea. Espainiar edo euskaldun bihotz onberok, ematen dieguna ematen diegula, saharar herriarekiko zordun izaten jarraituko dugu... gutxienez independentzia lortzen duten arte!\nHala ere, ez dezagun gehiegi goraipatu gure elkartasuna. Sahararrei beharrezkoa zaie hemendik bidaltzen zaiena, baina, gauza gutxi batzuk kenduta, bidaltzen dena bigarren edo hirugarren eskukoa da. Garraioak ikusi besterik ez dago.\nBestalde, zer egiten dugu geure gobernarien, enpresarien eta armadoreen jukutrien aurrean? Espainiako Gobernuak eskuak libre ditu Marokorekin nahi duena sinatzeko; Granadan egun hauetan egin dutena ikusi besterik ez dago. Gure armadoreak eta arrantzaleak lasai arraio ari dira saharar arrantza lekuetan. Eta Marokorekin negoziatzen duten gure enpresak, antzeko, ala ez? Monarkia hiltzaile eta kolonizatzailearekin tratuetan dabiltzanak ere haren bidegabekerien erantzule bihurtzen dira.\nLaguntza gizatiarraren behar gorrian daude sahararrak. Baina ororen gainetik laguntza politikoaren beharrean daude. Laguntza politikoak esan nahi Estatuko hauteskundeetan, hauteskunde autonomikoetan zein udal hauteskundeetan ezin diegula boto txar bat ere eman marokoar monarkiarekin tratuetan dabiltzanei. Ez duela balio udaletan edo Jaurlaritzan edo modu pertsonalean sahararren alde egin eta gero gobernura heldu eta sahararrak izorratzeak. Hots: Odon Elortza eta Donostiako Udala oso ondo portatzen dira sahararrentzako giza laguntza ematean, baina huts egiten dute Zapaterori aurre egiterakoan. Elkartasun politikorik gabeko laguntzak karitatearekin zerikusi gehiago du justiziarekin baino. Eta sahararrek justizia behar dute gauza guzien gainetik.\nSahararrak bake gaizto eta maltzur batean harrapaturik daude, eta denbora kontra dute. Basamortuko haize gaiztoak (riag entinak) min handia egin arren, latzagoa da egoera politikoak herri zoragari honi eragiten dion kaltea. Hara joan gara korrika egitera eta familiarekin eginak egitera. Sufritu eta gozatu egin dugu beraiekin, baina ez da nahikoa. Ez horixe...


ArgIHIzkiak 2015: erakusketaren inaugurazioa urriaren 1ean – Egizu elkartea\nIV. “ArgIHIzkiak” literatura-lehiaketaren ERAKUSKETA, LEIOAN\nINAUGURAZIOA eta SARI-BANAKETA: URRIAREN 1EAN, 19:00ETAN, KULTUR LEIOAN\n“ArgiHizkiak” literatura-lehiaketako 10 argazkiak eta horietan oinarritutako euskarazko testu labur onenak batzen dituen erakusketa urriaren 1etik 18ra arte bisitatu ahalko da Kultur Leioako erakusketa-aretoan (Leioa).\nErakusketa bisitatzeko ordutegia: astegunetan, 10:00 – 20:00; jaiegunetan, 11:00 – 14:00 eta 17:00-20:00.\nUrriaren 1ean, eguena, erakusketaren INAUGURAZIOA eta SARI-BANAKETA ekitaldia eta prentsaurreko laburtxo bat egingo da 19:00etan Kultur Leioan (Jose Ramon Aketxe plaza, 11).\nArgiaren eta berori oinarri duten Teknologien nazioarteko urtea izendatu du 2015a NBEk; han eta hemen hamaika ekimen eta ekitaldi antolatu(ko) dira horren harira aurten. Horixe, beste aitzakia -bat baino ez, beste behin ArgIHIzkiak lehiaketa-erakusketa antolatzeko. Izan ere, beren-beregi, bat egiten du-eta argazkietan oinarritutako testu laburren lehiaketa honen arimagaz: ‘Fotografia’ edo ‘argazki’ berbek “argiarekin marraztea edo idaztea” dute jatorrizko esangura. Horrenbestez, zuen begiradek argien eta hizkien hizkuntzekin jolastea proposatzen dizuegu. Hala, irudien eta hizkien hizkuntzetan oinarrituta, ArgIHIZkiak literatur lehiaketa antolatu genuen apiril-maitzean; eta orain horren emaitza ikusarazteko ordua heldu da: proposatutako 10 argazkiak eta horietan oinarritutako euskarazko testu labur onenak batzen dituen ArgIHIzkiak 2015 erakusketa prest dugu.\nEgizu Getxo Euskaldun elkarteak eta HIRUKA komunikazio-taldeak, Uribe Kostako hainbat udal (Leioa, Berango, Getxo; eta Makomunitatea) eta zenbait elkarterekin (Berbots, Bizarra Lepoan, Aitxu!, Leioako berbalagunak) elkarlanean antolatzen dugu argIHIzkiak.\nLaugarren ekitaldi honetarako euren argazkiak helarazi dizkiguten Uribe Kostako (edo bertan bizi diren) argazkilari profesionalak edo zaleak hauek izan dira: David Herranz Esteban, Marisol Ramirez Fernandez, Luis Jauregialtzo, Ines Bermejo Larrañaga, Patricia Merino, Ivan Viña Alvarez, Sonia Aoujil, Nerea Falagan Martin, Marta Iraurgi Mendoza eta Itsaso Bartolome Yarza.\nLehiaketan 16 urtetik gorako edonork parte hartu ahal izan du; bi kategoria hauetan: bata, testu labur-laburra (160 karaktere gehienez) eta, bestea, laburra (100 hitz gehienez). Testuak euskara batuan edo edozein euskalkitan egon zitezkeen idatzita, eta argazkietako batean egon behar zuten oinarrituta. Edozein testu mota, hau da, prosa, olerkia, bertsoa, haikua eta abar onartu da. Testuak bidaltzeko, parte-hartzaileek sms-a, whatsapp-a edo posta elektronikoa erabili dute.\nAipamen berezia merezi dute Uribe Kosta BHIko ikasleek; izan ere, Plentziako institutuko 100 lagunek 108 testu helarazi dituzte-eta; institutuan bertan barne lehiaketa antolatzeaz gainera.\nHoriez gainera, Getxo (32 testu), Sopela (9 testu), Leioa (4 testu), Erandio (3 testu), Gorliz (3 testu), Urduliz (3 testu), Berango (testu 2) eta Lemoizetik (testu 2) ere heldu dira idatziak.\nEPAIMAHAIA ETA SARIDUNAK:\nTestu horiek guztiak Janire Enzunza eta Ageda Galarraga euskal filologoek osatutako epaimahaiak aztertu eta baloratu ostean, 20 testurik onenak (10 labur-labur / 10 labur) aukeratu zituzten argazkien ondoan erakusketa honetan egoteko. Horrez gainera, horietatik kategoria bakoitzeko irabazle bana izan da eta 200€ jasoko ditu.\nEpaileek Testu Laburrik onenatzat jo dute Mikel Illarregi Elberdinek (Leitza, 1959) egindakoa, eta testu labur-laburren arteko onena Alba Garcia Portelarena (Bilbo, 1988) izan da epaileen arabera. Hemen sarittutako guztien zerrenda:\nInés Bermejoren argazkia: Mirentxu Larrañaga (LL) / Egoitz Arruti (L)\nIvan Viñaren argazkia: Leonardo Anisimov (LL) / Olatz Sanchez (L)\nSonia Aoujilen argazkia: Paul Liz Fuldain (LL) / Rebeca Solaetxe (L)\nArgazkiak eta testuak Interneten ere agertuko dira urriaren 1ean: www.argihizkiak.com\nInformazio gehiago: argi.hizkiak@gmail.com posta elektronikoan edo 685 732 963 telefono zenbakian.\nEskerrik asko, Egizu Getxo euskaldun elkartea eta HIRUKA komunikazio-taldea.\nrozio2015-09-22T21:03:08+02:002015-09-22|berbalagunok, egizu, irakurri, kultur jarduerak, kultura, lehiaketak, literatura, uribe kostako irakurzaleen txokoa|0 Comments


FAMILIA SUMERGIDA (Sara Hernandez) – KRESALA Zinekluba\nMaria Alchek zuzendutako lehen filma da FAMILIA SUMERGIDA: famili oroitzapenen eta harremanen inguruko gogoeta islatzen duena. Alché bazen jadanik ezaguna zinema argentinarrean, bai Lucrecia Martelen LA NIÑA SANTA filmean protagonistaren lana egin zuelako, eta baita zinema-jaialdietan sarituak izan diren hainbat film labur zuzendu dituelako ere. Orain, lehen luzemetrai honek, nazioarteko bultzada eman dio, eta kritikak etorkizun oparoa iragarri dio metraje luzeko filmen zuzendari bezala ere.\nFAMILIA SUMERGIDA proiektu pertsonala izan da une oro Alcherentzat, izan ere, bere amona eta izeba familiaren oroitzapenei buruz solasaldian entzun zituztela bururatu baizitzaion famili kontuen inguruan hausnarketa egitea. Hala, 2012an argazkigintza proiektu bezala hasi zena, 2018an fikziozko film bilakatu zen.\nFAMILIA SUMERGIDAn Alchek Marcelaren erretratu fina eta sentikorra egiten du: Marcela Buenos Airesen bizi da, lan bidaiak direla maiz kanpoan dagoen senarra eta hiru seme-alaba nerabeekin. Udan, ahizpa hil ondoko dolua gainditzen duen bitartean, honen ondasunen banaketa egin eta egunerokotasunean berriro ere murgilduko da: alaba baten desamodioa, besteek logela partekatzeagatik dituzten haserreak edo konpondu behar den garbigailua, besteak beste. Bere inguruan bizitzak aurrera egiten badu ere, berea da orain familiaren historian oraina eraikitzeko ardura, eta iraganera joko du behin eta berriro behar dituen erantzunen bila. Hasiera batean buruhauste honek oraingo eta uneaz gozatzen utziko ez badio ere, seme-alabek emango diote adore, pixkanaka, erronkari aurre egiteko. Gainera, alabaren lagun gazte bat ezagutuko du, bera ere krisi pertsonal partikularra jasaten ari dena, eta Marcela aske eta adoretsu sentiaraztea bultzatuko duena.\nMercedes Moran aktore ospetsua dugu Marcelaren azalean. Ez da harritzekoa Alchek bera aukeratu izana berarekin egin baitzuen lan aurretik LA NIÑA SANTA filmean. Hain da ona Moranen antzezpena eta beste famili kideena, ezen ikusleak familiaren gorabeheren partaide sentiarazten dituzten. Azken finean, nori ez dizkio inoiz famili kontu batek taxuzko buruhausteak sortu? Aipagarria da, halaber, nola Marcelaren sentimenduak meheki antzematen diren film osoan zehar, baita abailtzeko arriskuan dagoela dirudienean ere. Filmaren une gorena Marcela semeari etxerako lanekin laguntzen dagoela, begiak malkotu eta negarrez ez urtzen saiatzen denean da. Sekuentzia honen indarrak zur eta lur utzi ninduen!\nMarcelaren “krisi existentziala”-ri buruzko film errealista den arren, Alche elementu surrealistak erabiltzen menturatuko da bere filmografian ohikoa den bezala. Soinu banda anitzaren bitartez islatuko du etxeko giroa, dibertigarria bezain itogarria; bai familiak abesten eta dantzatzen dituen abesti ezagunen bidez, bai deseroso sentiarazten dizuten piano doinuak tartekatuz. Eta azkenik, FAMILIA SUMERGIDAK Hélène Louvarten kutsua ere badu, eskarmentu handiko argazki zuzendariarena (Claire Denis, Mia Hansen-Love, Agnés Varda edo Jaime Rosalesen filmetan egin du lan Louvartenek). Marcelaren izaera desberdinak azpimarratzeko iluminazio kontrasteekin jolasten du Louvartenek. Adi egon, esaterako, egongelako errezelak ematen duten informazioari…\nHeldutasun, xarma eta zintzotasun handiz erakusten digu FAMILIA SUMERGIDAK Marcelak bizi duen gogoaren beheraldiak dakartzen ondorioak, guri edo gure inguruko edonori gertatu zitzaiokeenak. Zinemaldiko Zinema Eraikitzen sailerako hautatua izan ondoren, Locarnoko jaialdiko Cineasti del Presente sailean estreinatu zen iaz. Eta hau gutxi balitz, azken Zinemaldiko Horizontes Latinos saileko saria ere irabazi zuen.\nEgilea: Sara Hernandez\nPrevious Verano 2019\nNext FAMILIA SUMERGIDA (Ana Uslenghi)


Indarkeria matxistaren aurkako murala margotzeari ekin diote Okondon - Okondo - Aiaraldea.eus\nIndarkeria matxistaren aurkako murala margotzeari ekin diote Okondon\nErredakzioa 2021-11-19 06:00\n"Emakume libreen murala" margotzeari ekin zioten atzo arratsaldean Okondon, Kultur Etxearen aurrean. Hainbat haur eta heldu animatu dira lan kolektibo hori osatzera, eta azaroaren 25ean amaituko dute.\nMuralaren dinamikaz gain, beste hainbat ekimen antolatu ditu udalak datozen egunetarako, Indarkeria Matxistaren Aurkako Nazioarteko Egunaren testuinguruan.\nDatorren astelehenean, azaroak 22, hitzaldia egongo da eskolan, jolas eta joko ez sexistei buruzkoa. Hilaren 28an zineforuma egongo da, eta abenduaren 12an Kaitin Allendek bazkarrizketa eskainiko du: Klimaxetik klimateriora. Azken bi jarduera horiek toki eta ordu berean egingo dira: 18:00etan Kultur Etxean.


/Bloga/Kategoria Artxiboa for "Gallery"\nHau ikuspegi orokorra izango da ezagutza orokorretarako soilik, ez da orientazio modukoa. Horrek ez du esan nahi bere erabilera baldintzatzen dudanik, ezta erabilera onartzea ere. Esteroideak Sarritan gaizki ulertuak edo gaizki sailkatuak daude. Esteroideak mota desberdinak daude. Kortikoideak, esteroide anabolikoek baino bigarren mailako efektu okerragoak dituztenak, arrazoiren batengatik […]\nMK-677-ek (Ibutamoren) ondo funtzionatzen du muskulu eraikuntzarako? Iritzi Sarmena [2019 NEW]\n1.Zer da MK-677 (Ibutamoren)? MK-677 (Ibutamoren) hautsa (159752-10-0) hazkunde hormonen sekretu berria (GHS) da. Hazkunde-hormona secretagogo bat hazkunde hormona-mailak handitzen laguntzeko sekretu gisa funtzionatzeko diseinatutako konposatua da. Hazkunde hormonak beharrezkoak dira zure gorputzak modu eraginkorrean lan egin dezan. Horrek muskulua hobetzen laguntzen dizu [...]\n10 esteroideak anabolikoak ezagunenak Raws Material arabera, gure iraganeko 4 urte salmenta datu base eta hainbat kontsultak arabera, 10 anabolic esteroideak (AAS) lehengai gehien laburbilduta laburbideak, saltzaile eta bezeroei laburtu dugu. Industriako hiru lehengai nagusia txikitu dugu. Zerrenda osoa lortzeko, egiaztatu [...]\nZer da Nandrolona Decanoate (DECA) Gaur egun, bodybuilders askok nahiago esteroideak homebrew beren muskulu masa handitzeko. DECA-nandrolona, DECA izenez ezaguna, DECA-Durabolin izenarekin merkaturatutakoa, emaitza onak ematen dizkion esteroideak indartsu bat da. Industriarako berria bazara, baliteke [...]


Zonbat jauspenekin dugun behar\n1. ARIMAK. Zure hitzak dira hoik, o Jesus, bethiereko Egia, nahiz ez ditutzun oro egun berean erranak, nahiz ez ditugun oro leku berean irakurtzen. Zureak direnaz geroz eta egiak, eskerrekin eta fedeekin ditut behar hartu. Zureak dira, zuk erranak direnaz geroz; nereak ere dira, nere salbatzeko erranak ditutzulakotz.\nZure ahotik zorionekin hartzen ditut, nere bihotzean barnago sartzeko. Sustatzen nute hitz ezti, gozo eta amultsu hoiek; bainan nere bekatuek lotsaturik naukate eta nere bihotzeko lohiak sakramendu guziz saindu hortarik urruntzen nu. Zure hitz amultsuek biltzen nute zu ganat, nere bekatuen haztak aldiz tokiari lotzen.\n2. Manatzen dautazu, zeruan zurekin nahi baniz, fidantzarekin mahain saindurat nadin hurbil eta, bethiereko biziaz eta ospeaz nahi baniz jabetu, zerutikako Ogitik jan dezatan. Zatozte ni ganat, diozu, lanaz akituak eta nekeetan zirezten guziak, eta nik arinduko zituztet. O hitz ezti, maitagarria bekatorearen beharrientzat! Zuk, nere Jainko Jauna, gizon ezdeus eta herbaila zure Gorputz Sainduaren jaterat deitzen duzu! Bainan ni nor niz, Jauna, zu ganat hurbiltzerat ausartatzeko? Zuk, zeruetako eremuen eremuak bethetzen ditutzunak: Zatozte ni ganat! diozu.\n3. Zeren gatik zure jauspen urrikaltsu hori, zeren gatik holako dei amultsua? Nondik ausarta ni zu ganat, nihauren baitan fidantza zerbait eman dezaketan onik deus ikusten ez dutana? Nola zuri idek nere etxeko athea, zure begitarte guziz amultsua hainbertze aldiz laidoztatu ondoan?\nAingeruek ikharetan zituzte adoratzen, sainduak zure aitzinean beldurrarekin josiak daude, eta: Zatozte guziak ni ganat, zuk diozu! Zuhauren ganik ez balitz dei hori, Jauna, egia dela nork sinets? Eta hurbil gaizkiotzun zuhauk ez bazinauku manatzen, gutarik nor mentura?\n4. Noe gizon sainduak, bertze zonbaitekin bere buruaren salbatzekotan, arkharen egiten ehun urthe zituen eman: eta nik nere burua nondik dezaket aphain oren bat barne, zeru-lurren egilearen bihotzeratzeko doakon jauspenarekin?\nMois zure zerbitzari handi eta adiskide bereziak, ezin ustelduzko zurez moldatu zuen arkha bat, urre garbienaz aphaintzen zuelarik, legearen bi harri-lauzen ezartzeko barnean: eta nik, nizan bezalako har-joak, nondik duket lege-egilearen eta bizi-emailearen hain errexki nere baitarat hartzeko kopeta?\nSalomon Israelgo errege zuhurrenak zazpi urthe eman zituen tenplo espantagarri baten eraikitzen zure Izen Sainduaren ohoretan; bururatu ondoan eskaini zautzun, eskerrak zaizkitzula bihurtzen zortzi egunez; eta, turrutek bazter guziak inharrosten zituztela, oihuka ari zelarik jendea bozkarioz, ospe handitan pausatu zuen batasunezko arkha aitzinetik berezia zaion tokian. Eta nik, gizonetarik herbailenak eta ezdeusenak, oren erdi bat doi-doi ez baineramake khartsuki, —ha! oren erdi bat baino gutiago higatu banu behin behar bezala!— nola zitzazket sar-araz nere etxean?\n5. O nere Jainkoa, zer kharrarekin lehiatu diren gizon saindu hoik guziak zuri atsegin egiterat! Eta nik ondikotz zoin guti dutan egiten! Zoin den laburra, komuniatu aitzin, nere bihotzaren aphaintzen deramatan ephea! Bakan niz nere baitarat osoki biltzen, bakanago nere gogoa bateie barreiatu gabe egoiten.\nBizkitartean zure aitzinean, nere Jainkoa, behar ez bezalako gogoeta bihirik ez lakiket jin behar, ez eta lurreko deusek ez nehork gogoa hartu: bihotzeratu behar dutana, ez aingeru bat, bainan aingeruen Nagusia bera denaz geroz.\n6. Batasunezko arkha, barnean zauzkan gauzekin, eta zure Gorputz guziz garbia, bere ezin erranezko bertuteekin, ez dira bat bertzearen bethe, hurbilik ere; ez elgarren bethe halaber Juduek legearen arabera egiten zituzten sakrifizoak eta zure Gorputzeko sakrifizoa, hek itxurazkoak baitziren eta heien eskasa hunek baitu orai osoki estaltzen.\n7. Zendako beraz ez dut su gehiago zure aitzinean? Zure Gorputz Sainduaren jateko zergatik ez dut bihotza khar gehiagorekin aphaintzen, ohiko Patriarka eta Profeta saindu hek, bai eta errege eta aitzindariek beren azpiko zituzten jende guziekin, hainbertze artha ukan dutenaz geroz zorzaizkitzun ohoreen bihurtzeko?\n8. David errege guziz khartsua bere indar guziez jauzika arizan zen batasunezko arkharen aitzinean, Jainkoak haren arbasoer egin ongien orhoitzapenetan; asko musika-tresna mota ere egin-arazi zuen; psalmo batsu moldatu, gero jendeak bozkariotan kantatzen zituenak; berak halaber, Izpiritu Sainduaren graziak gogoa beroturik, xirribinka joz errepikatzen zituen; erakatsi zuen Israelgo jende guzier nola beren bihotz guziaz Jainkoa gorets; erakatsi oraino, elgarrekin Jainkoaren ohoratzen eta handiesten egun oroz.\nBatasunezko arkhak holako kharra eta Jainkoaren alderat holako ohoreak sortzen bazituen orduan, zer sua eta jauspena ez dugu behar, nik eta giristino guziek, Sakramendu Sainduaren aitzinean, Jesusen Gorputz guziz Sainduaren jaterat goatzilarik!\n9. Hanitzak tokiz toki badabiltza Sainduen erreliken ikusteko; harriturik daude hek egin gauzak entzutearekin, heien ohoretan altxatu eliza ederrak ikustearekin; heien hezur saindu zetaz eta urrez estalientzat badute behako eta musu: eta zu, hemen zitut aldare gainean, nere aitzinean, zu nere Jainkoa, sainduen Saindua, gizonen Kreatzalea eta aingeruen Nagusia!\nBeilari hoik begi-luze izanez dabiltza ardura eta zerbait berririk ikusi beharrez; nehor guti, aitzinean baino prestuago itzultzen denik; bereziki, bihotzean egiazko urrikirik gabe, arinkeriaz dabiltzanean.\nHemen aldiz, aldareko Sakramenduan, oso osoa hor zira, o Jesus, egiazko Jainko eta egiazko gizona, eta bethiko salbamenduarentzat hazkurri nasaia zu baitan dugu biltzen, khartsuki eta behar bezala bihotzeratzen zitugun aldi oroz. Ez gituzte ez arinkeriak, ez jakingurak, ez gorputzeko atseginak zuganatzen, bainan ba fede biziak, esperantza khartsuak eta egiazko amodioak.\n10. O ezin ikus zitzazkegun Kreatzalea, zoin den miresgarria guretzat egiten duzuna! Zoin ziren gozo eta urrikaltsua zure hautetsientzat, zure Gorputz Saindua jaterat emaiten diozutenaz geroz! Zure egitate hori gure adimenduaz goragokoa da; horrek dautzu bereziki jende khartsuen bihotza biltzen, horrek diote berotzen zu ganako amodioa. Alabainan zure zerbitzari on, egun oroz beren buruaren hobetzerat ari direner, sakramendu guziz saindu horrek maiz emaiten diote khartsutzeko ahal bizia eta bertutearen amodio errea.\n11. O sakramendu horrek daukan grazia espantagarria, zure zerbitzariek baizik ezagutzen ez dutena, gaixtaginek eta bekatuaren meneko daudenek ezagut ez dezaketen grazia!\nSakramendu horrek dauku Izpiritu Sainduaren grazia ixurtzen bihotzerat; arimak hor ditu berritzen galdu indarrak, eta bekatuak khendu edertasuna hor beretzen berriz. Grazia hori batzutan hain da handia non, darraikon khartsutasunari esker, ez bakharrik arimak, bainan ere gorputz ahulduak indar berri bat baitu.\n12. Hortako bereko da saminki deitoragarri, ephel eta nagi baikaude, Jesusen bihotzeratzeko nahikari gutirekin, hura delarik bizkitartean hautetsien esperantza eta sari bakharra. Alabainan Jesusek gitu salbatzen, hak gitu erosi, hura da gure atsegina lur gainean eta sainduen zoriona zeruan.\nOi deitoragarria! zonbat jende sakramendu salbagarri hortaz axola guti dutenak, sainduen bozkarioa delarik eta mundu guziaren zurkaitza! Oi gizonaren bihotza zoin den itsu eta gogorra, sakramendu espantagarri hortaz axolatuago ez izaiteko, iduri-ta, egun oroz har ditakelakotz, gutiago duen balio!\n13. Sakramendu guziz saindu hori toki batean baizik ez balitz obratzen eta obratzeko aphez bat baizik ez balitz munduan, zer lehiarekin loazken jendeak toki hartarat eta aphez haren ganat, sakramendu hori obratzen ikusi nahiz! Bada ordean aphez bat baino gehiago, mezak hanitz tokitan badira: zonbat ere lur gainean komunione saindua hedatuago baitoa eta hanbatez garbikiago ager ditezen Jainkoaren urrikalmendua nola amodioa gizonaren alderat.\nEskerrak, zuri, o Jesus ona, bethiereko Artzaina, zeren gitutzun gure desterruan eta gabezian zure Gorputz eta Odol sakratuaz hain amultsuki hazten eta sakramendu horren hartzerat zuhauk deitzen, diozularik: Zatozte ni ganat, lanaz akituak eta nekeetan zirezten guziak, eta nik arinduko zituztet.


Jaiak eta urteurrena girotuko ditu bandak - Arrasate - Goiena.eus\nJaiak eta urteurrena girotuko ditu bandak\nBeñat Alberdi Igartua 2022-06-22 15:00\nJaietako beste data aldaezin bat izaten da ekainaren 24ko Arrasate Musikalaren kontzertua. Iaz osatu zuten ikuskizuna dantzari eta erraldoiekin. Aurten ohiko kontzertura itzuliko dira, baina hurrengo urteko urteurrena daukate begiz jota\nArrasateko bandak hiru data jakin dauzka jaietan: 18an haur danborrada, 23an errementari dantza, eta 24an kontzertua Monterronen. Aurten ere ez daukate huts egiteko inongo asmorik. Joko duten errepertorioan egongo dira aldaketak, dena den; hurrengo urtean beteko dituzten 50. urteurrena tarteko, besteak beste.\nOhi bezala, kalejirarekin hasiko dute eguna, Monterronera bertaratu arte, eta 13:00etan abiatuko dute kontzertua.\nGarbi dauka Mikel Markiegi bandaren zuzendariak eman beharreko kontzertuak arina izan behar duela. "Jaiak dira eta ezin dira jo jendearen arreta handia eskatzen dituzten abestiak", jakinarazi du. Lehenengo kantuak, hala ere, badauka arreta-gune izateko behar dena. Izan ere, Arrasateko Rugby Taldearen ereserkia joko dute lehen aldiz. Jose Ramon Vitoria arrasatearrak konposatu du, Arrasate Musikaleko irakasle ohiak.\nAllmenden Europa Mars, Rossinniren La italiana en Argel eta Van der Roosten Flashing winds etorriko dira jarraiki, giroa animatuta mantentzeko asmoz. Munduko hainbat tokitako doinuak sartzen saiatzen dela nabarmendu du zuzendariak.\nEuskal konpositoreei begira\nEzin munduari begira jarri, dena den, bertakoak ahaztuta. Guridiren Ezpata Dantza Amaya-k emango dio jarraipena kontzertuari, baina momentu berezia izango da Arzamendik konposatutako Arrasate Musikal Ereserkia. Azken urteetan ez bezala, modu originalean joko dute, hasierako partituretan dagoen gisan.\nHurrengo urteko urteurrenari begira egingo den keinua izango da hori, kantu aukeraketa bezala. Ez da goitik beherako aldaketa bat, baina irailetik aurrera egingo dituzten ikuskizunen eta ekintzen aurrekari gisa balioko du. Izan ere, irailean bertan aurkeztuko dute 50. urteurrenaren egitaraua eta ekainera arte iraungo du.\nKanpoko musikarien bila jo gabe, herriko beste artista batzuekin elkarlanean plana osatzeko asmoa daukate.


Irekia Eusko Jaurlaritza - Gobierno Vasco :: Eusko Jaurlaritzak bere I+G politiken etengabeko hobekuntza bilatzen du Austrian ‘Know-Hub’ proiektu europarraren barruan\nEusko Jaurlaritzak bere I+G politiken…\nKnow-Hub proiektuak helburu dauka esperientziak trukatzea eta berraztertzea eskualdeko estrategien kudeaketaren eta espezializazio adimendunaren estrategien prestakuntzaren arloan (S3- Smart Specialization Strategies).\nProiektuan parte hartzeak honako helburu hauek ditu: Gure estrategia berriak berraztertzea (biobasque, nanobasque, energibasque, kronikbasque, marbasque (advance manufacturing...)), bai eta arestian onartutako PCTI 2015-ri egokitzen zaizkion berrikuntzarako estrategia, politika eta tresna berriak garatzea.\nGaratzekoa den lanari esker gure lehiakortasun-posizioak hobera egingo du HORIZON 2020 oinarrizko programa europar berriari begira eta nazioarteko merkatuetan.\nProiektuan Europako hainbat eskualdek eta zenbait herrialdek parte hartzen dute, esaterako Polonia, Belgika, Hungaria, Frantzia, Austria, Alemania, Eslovakia, Bulgaria eta Espainia.\nMaiatzaren azken astean partehartzaile eslovakiarrak (Banská Bystrica) egon ziren Euskadin. Orain, aitzitik, Eusko Jaurlaritza Austria Beherera joango da berrikuntza-politika "in situ" ebaluatzeko, eta eskualde horretan Espezializazio Adimendunaren Eskualdeko Estrategiak (S3) ezartzeko eta diseinatzeko erabilitako jardunbide egokien kasuak detektatzeko.\nEuskadirako, proiektuan parte hartzea funtsezkoa da gure estrategiak berraztertu ahal izateko (biobasque, nanobasque, energibasque, kronikbasque, marbasque (advance manufacturing)...) bai eta arestian onartutako PCTI 2015-ri egokitzen zaizkion berrikuntzarako estrategiak, politikak eta tresna berriak garatzeko. Gainera, horri esker gure lehiakortasun-egoerak hobera egingo du HORIZON 2020 oinarrizko programa europar berriari begira eta nazioarteko merkatuetan.\nIldo horretatik, Euskadik S3ko beste programa batzuetan ere parte hartzen du, esaterako "Keen Regions" eta "TRES" izeneko programetan.\nErakundeak profesionalagoak izan beharko dira eta gaitasun berrietan inbertitu beharko dute erabakiak hartzeko\nAdministrazio-ingeniaritza sektore publikoan berrikuntza ezartzeko (lankidetza publiko-pribatua, erosketa publiko berritzailea, balio erantsi handia duten laguntza-zerbitzuak, ...)\nLurralde-adimena: nazioartekotzea, globalizazioa, erakargarritasuna, lehiakortasuna, etorkizunera begirako apustuak,...\nVitoria-Gasteiz, 2012ko ekainaren 12a\nLehendakariak I+G+B formularen, nazioartekotzearen eta inbertsioaren alde egiten du, Euskadiren hazkundea “segurua” izateko


AFA-DFA - Arabako Foru Aldundiak bigarren urtean jarraian abian jarri du adimen desgaitasuna duten adingabe eta gazteentzako atseden programa\nCurrent: Arabako Foru Aldundiak bigarren urtean jarraian abian jarri du adimen desgaitasuna duten adingabe eta gazteentzako atseden programa\nArabako Foru Aldundiak bigarren urtean jarraian abian jarri du adimen desgaitasuna duten adingabe eta gazteentzako atseden programa\nZaintzaileek atseden denbora bat hartzeko aukera izango dute. 7 eta 30 urte bitarteko 150 ume eta gazte izango dira onuradun, eta ekainetik azarora bitartean asteburuetako egonaldiez gozatu ahal izango dute Espejoko aterpetxean. Eskaerak egiteko epea zabalik datorren maiatzaren 3ra arte.\nGasteiz, 2019ko apirilaren 16a. Arabako Foru Aldundiak bigarren urtean jarraian antolatuko du Espejoko gazte aterpetxean atseden programa, adimen desgaitasuna duten eta laguntza orokorra behar duten 7 eta 30 urte bitartekoei zuzendua. Programa bost asteburutan egingo da, ekainaren 7tik azaroaren 24ra bitartean, eta onuradun izango dira desgaitasuna duten 150 adingabe eta gazte eta haien familiak. Datorren maiatzaren 3an amaituko da eskaera aurkeztu ahal izateko epea.\nArabako Foru Aldundiak iaz jarri zuen abian programa espezifiko hau, atsedenerako plaza publikoen kopurua handitu nahian. 135 plaza gaitu ziren, eta aurten 150eraino handitu da plaza kopurua.\nPrograma ekainetik azarora bitartean egingo da Espejoko aterpetxean, eta asteburuetako egonaldiak eskainiko dira adimen desgaitasunen bat duten eta, eskuarki, familiak zaintzen dituzten haur eta gazteentzat, zaintzaileei aukera emateko atseden hartzeko, indarberritzeko edo bere garapen pertsonalerako, edo bestela ezinezko gertatuko litzaiokeen premia egoeraren bati aurre egiteko.


Lynch Sindromerik gabeko haurtxoen jaiotza - Kutxa Fundazioa\nLynch Sindromerik gabeko haurtxoen jaiotza\nJaio dira Lynch Sindromerik gabeko lehen haurtxoak DGP (Ezarpenaren Aurreko Diagnostiko Genetikoa) teknikari esker, Onkologikoan, IVF Donostia-ko laborategietan egina; Gipuzkoan lehenengo aldiz lortu da sindrome hau ─mutazio genetiko batek eragindako gaixotasun─ gabeko haurdunaldia. Jaiotza hau herentziazko minbiziaren prebentzioan IVF Donostia eta Onkologikoa egiten ari diren talde-lanaren beste adibide bat da.\nIzan ere, diagnostikatzen diren kolon eta ondesteko minbizien % 2 eta % 7 Lycnh Sindromea duten gaixoetan ematen da. Herentziazko gaixotasun honek % 50eko transmisio probabilitatea du, nahiz eta norbanakoak ez du zertan gaixotasuna garatu. Honez gain, Lynch Sindromeak 20 urtean murrizten du minbiziaren agerpena gaixotasuna duten gizonetan: batez beste 64 urtetik 44ra.\nIVF Donostiako zuzendaria den Yosu Franco doktoreak azaldu duen bezala, “Sindromea ez duten lehen ume osasuntsuen jaiotza ezarpenaren aurreko analisi genetikoari esker izan da. Teknika horrek mutazioaz aske diren enbrioiak hautatzeko aukera eskaintzen du, herentziazko gaixotasunarekin amaituz eta bere agerpen posiblea saihestuz.” Izan ere, laguntza bidezko ugalkortasunari esker, horrelako gauzak egitea ere posible da, nahiz eta antzutasunarekin estuki harremanduta egon. Ikerketan aurrerapen etengabeekin, batez ere genetikaren alorrean, lagunduriko ugalkortasunak umeak izateko zailtasunak dituzten pertsonei laguntzen die baina baita ugalkortasunarekin inolako arazorik ez dutenei ere, besteak beste, herentziazko gaixotasunak saihestuz.\nLagunduriko ugalketak eskaintzen duen beste aukeretako bat ugalkortasunaren babesa da. IVF Donostiak Onkologikoan ateak zabaldu zituenetik zerbitzu hori doan eskaintzen die kimioterapia edo erradioterapia tratamendua jaso behar gaixo onkologikoei, izan ere bi tratamenduek pertsonen ugalkortasuna arriskuan jarri dezakete.


Pello Osorok triatloiari buruzko hitzaldia eskainiko du astelehenean Portalean - etakitto.eus\nPello Osorok triatloiari buruzko hitzaldia eskainiko du astelehenean Portalean\nEibarko Klub Deportiboko mendi-batzordeak antolatutako aurtengo Mendi Jardunaldiak azkenera helduko dira hilaren 29an, astelehena, Pello Osoro triatloilariak modalitate horren inguruan Portaleko areto nagusian eskainiko duen proiekzioarekin. Bertan parte hartzeko, dena dela, beharrezkoa izango da aurretik txartela eskuratzea, plaza mugatuko ekitaldia izango baita. Txartela doan lortu ahal izango da Deporreko tabernan, 17:30etik 20:30era.\nPello Osororekin amaituko da aurtengo Mendi Jardunaldietako egitaraua. Aurretik izandako bestelako ekitaldiak arrakasta izan dute, Klub Deportiboko mendi-batzordeko ordezkarien esanetan: “Mendifilmeko saio bakoitzean 109 lagun elkartu ziren, aurreko urteetan izandakoaren antzerako kopurua”. Ez da gutxi, bizi dugun egoera berezia kontuan hartuta; horrez gain, jendeak oso gustora ikusi zituen pelikulak eta baita aurkezleen azalpenak jarraitu ere. GPS mugikorraren inguruko ikastaroan, bestalde, aforoa bete egin zen eta 25 lagun izan ziren oinarrizko erabilerarako urratsak ikasten . Ez zen gutxiagorako izan eguazten honetan Juan Vallejo alpinistaren eskutik Coliseoan izandako “Mis montañas” proiekzioak izan zuen erantzuna, bertara joandako mendizaleen artean. Datorren astelehenean, hilak 29, Pello Osoro eibartarrak hain ondo ezagutzen duen “Neguko triatloia” gaiaren inguruan jardungo du Portaleko areto nagusian eskainiko duen proiekzioarekin. Arratsaldeko 18:30ean hasiko da emankizuna eta kirol horretan hain maila gorenean diharduen triatloilariak modalitate horretako nondik norakoak kontatuko ditu, bere motibazioak, prestaketa, erreferenteak, probak eta abar azaleratzeaz gain bere bideoan.\nEz du sasoi errazena bizi gaur egun Osorok: badira hilabete batzuk min hartu zuela eta kirol ibilbidetik aparte dagoela, berriro martxa hartzeko prest. Berak dioenez, “printzipioz gauzak ondo doaz, bere bidetik, baina honek luze joko du. Bi hilabete dira ebakuntza egin zidatenetik eta goiz da oraindik berriz lehiatzen hasteko moduan noiz izango naizen jakiteko. Ondo bidean, udazkenerako errekuperatuta beharko nuke”.\nBerez kirol horrek sakrifizio handia eskatu eta denbora asko kentzen dion galdetuta, “iraupen luzeko kirolek orokorrean denbora asko eskatzen dutela” diosku, baina aurkitzen dio abantailarik ere: “Hiru diziplina ezberdin biltzean, entretenigarriagoa eta errazagoa ere bihurtzen baita”.\nHilaren 29ko proiekzioaren inguruan ere hitz egin digu: “Muntatu dudan bideoan neguko triatloia zer den azaltzen ahalegindu naiz batez ere, labur hori bai, eta jarraian ni zelan heldu naizen kirol horretara argituko dut”. Bere ustetan, “kirola orokorrean gustatzen zaion jendeari” interesatuko zaio eta baita “hiru kirol biltzen dituen modalitatearen inguruan kuriositatea” dutenei ere.\nHori bai, ez ahaztu ekitaldirako plazak mugatuak izango direnez, interesatuek aurretik txartela eskuratu beharko dutela Deporreko tabernan, 17:30etik 20:30era.\n#mendi jardunaldiak#triatloiaDeporKlub DeportiboaPello Osoro\n« Ana Paula Aravena, Txileko energia Eibarren Eibar FT-k Rayo Vallecano hartuko du bihar arratsaldean »


fabore | Oiartzuarren Baitan\nane lardi enbil-k bidalia Or, 04/09/2010 - 09:30-n\nAipamena ikusi miño zen emakume bat estimatu zuna in niyon faboria hura; geo ni begitik opetuta eunero klinika, ya ordun Errenteiyan bizi zen, eunero joten zen nena hura, ni garbitzea 'ta gauzak ittea. 'Ta gaixua... hemendik 'e jon zinin, saten zun gue seme batek: Pikabea Artola, Arroxa\nAipamena ikusi - Pues hoixen, bileretan. Gu atetzen giñan neska batzuk 'o 'ta haik 'e mutil batzuk 'ta elkarrei "Faborez" 'ta "bai" 'ta danak dantzan 'ta handik 'ta hemendik 'ta elkarrei launtzen 'ta hasi 'ta... Haik gitzasemik guri launtzen 'ta hola izautuak, 'ta geo ezkondu. Irastortza Artola, Inaxi\nAipamena ikusi baldin bazin bai, 'ta bestela ez! Anda!\n- Mutillak faboria eskatu neskai, bai. Zabalegi Lazkanotegi, Joxepa\nAipamena ikusi - Eta ordun mutillak itten zun dantza eskatu.\n- Hoixen, hasiko giñan lau neska 'o sei 'o korrun dantzan 'ta beste hambeste mutill eongo zin 'ta "faborez" 'ta gustukuk baldin bagenittun, bai, 'ta hala denak ordun dantzan. Zabalegi Lazkanotegi, Joxepa\nAipamena ikusi Jenealin sueltun billi 'ta 're neska 'ta mutil, korrun geo hizketan igual eon. Berriz beste pieza hasten zunin, dantzan billi. Biño baltsekua ez ya. 'O faborez eskatzea. Bi neska dantzan 'ta bi mutil jon, faborez eskatu 'ta dantzan. 'Ta bazin neskak ezetz esaten zutenak 'e! Lekuona Artsuaga, Enrike\nAipamena ikusi 'Ta zea "Hortxe kotxia jitzen hasi naiz, biri hortan 'ta kantiñan sartu naiz eta ezin dut atea 'ta faborez launduko al zenike, behiyakin 'o, behiyakin 'o launduta 'ro?" Irazu Apezetxea, Erramun\nAipamena ikusi Taka, taka, taka torri 'ta bizkarrin jo 'ta faborez españolez hitzeiteko e! San 'men ziyon, beira beira, muturra beltz-beltzakin. 'Ta españolez hitzeitteko faborez. Irazu Apezetxea, Erramun


Grebara deitu ditugu Gipuzkoako helduen egoitzetako langileak otsailaren 25a eta martxoaren 30erako | LAB SINDIKATUA\nEkintza Sindikala Grebara deitu ditugu Gipuzkoako helduen egoitzetako langileak otsailaren 25a eta martxoaren 30erako\nLAB sindikatutik, Gipuzkoako helduen egoitzetako langileei greba deialdia zabaltzen diegu otsailak 25a eta martxoak 30erako. Krisi honek modu zuzenean jo du helduen egoitzetako langile eta egoiliarren kontra, baina ulergaitza izan arren egoerak berdin jarraitzen du, 2012tik herrialdeko hitzarmenik gabe, langile ratio berdinarekin 2006. urtetik… zer gehiago gertatu behar da helduen egoitzetako sisteman aldaketak emateko? Noiz hasiko da Gipuzkoako Foru Aldundia beraien ardura onartzen eta behar diren pausuak ematen egoera aldatu dadin?\nHelduen egoitzetako langileek urteak daramatzate beraien eskubideen defentsan borrokan eta bizi duten egoera bortitz honen aurrean tinko helduko diote borrokari, langileez gain jendartea aktibatzeko garaia da eta horregatik deia egiten diegu langileei egingo diren mobilizazioetan parte hartzeko.\nHelduen egoitzetako sistema publikoa, doakoa, unibertsala eta pertsonak erdigunean jarriko dituena izateko garaia da eta hau lortzeko sektoreko alde guztiek parte hartzea ezinbestekoa da.


Makina erremintak ez du espero aurten iazko salmentak handitzea | Ekonomia | Berria\nNoiz sortua: 2019-05-15 07:31:44\nMakina erremintak ez du espero aurten iazko salmentak handitzea\n2018an inoiz baino salmenta eta esportazio handiagoak izan zituen sektoreak.\nOrtueta eta Garbalena, gaur, Donostian. Javier Etxezarreta / Efe\nUrte "zaila baina interesgarria" espero du aurten makina erremintak. Hala adierazi du Cesar Garbalena AFM klusterreko presidenteak, gaur goizean Donostian egindako agerraldian. Zaila, hala izango delako iazko emaitzetara ailegatzea, inoiz baino gehiago ekoitzi zuelako sektoreak (1.796 milioi euro, +%5,44), eta interesgarria, berriz, sektorea aldatzen ari delako, makinen digitalizazio prozesuaren ondorioz.\nHain zuzen ere, digitalizazioan aurrera egin ahal izateko laguntza publikoak eskatu ditu AFMk, dela makina berriak erosteko laguntza zuzenen bitartez (Renove planak) edo inbertsioetarako pizgarrien bidez. Izan ere, makina zaharrak ezin daitezke sarera konektatu, eta sektorearen etorkizuna Interneten dago, hori baita ekoizleak makinaren egoeraren berri etengabe izateko bidea, beharrezkoak diren moldaketa eta konponketa guztiak bizkor egin ahal izateko. Gogorarazi duenez, Italiak hiru urte daramatza makinen erosketa laguntzen eta Frantziak ere badu asmoa. "Teknologian inbertitu behar da herrialde indartsu bat izan nahi badugu", azaldu du Xabier Ortueta AFMko zuzendariak.\nGarbalenak aitortu du 2019. urtea ez dela ongi hasi eskarien aldetik, 2018 amaieran zabaldutako ziurgabetasun giroak jarraitzen duelako nazioarteko arazoen ondorioz, baina urteak aurrera egin ahala hobera egitea espero du. Edonola ere, iragarpen zehatzagoak egiteko udara arte itxaron behar dela azaldu du, orduan iristen baitira eskarietako asko. Makina erremintaren sektoreak eskariek garrantzi berezia dute, makina bat egiteko denbora behar denez —hiru hilabetetik urtebetera bitartean, kasu gehienetan—, eskari zorroak baldintzatzen duelako hurrengo urteko jarduna.\nAFM, berez, Espainiako elkarte bat da, baina haren kideen %80tik gora Euskal Herrikoak dira, gipuzkoarrak nagusiki. 2018 amaieran 7.583 langile zeuden AFMko kide diren 128 enpresetan.


Biribiltzea falta Ritxi Lizartza / Idatz & Mintz, 2001-11\nIdeia ederra Rufinok liburu hau egiteko aukeratutakoa. Zaldiaran izeneko herri batekoak diren gizon eta emakume baten arteko gutunak. Berezitasuna, ordea, bata bestearekin maiteminduta egon ziren arren (eta gutunak idazterakoan ere hala daudela ematen du), Simona moja joan zela Medina de Riosecora, eta, gizona, Kandido izenekoa, fraide joan zela Leirera, familiak debekatutako maitasun galduaren ondorioz edo. Gutunak 1970. urtean zehar idatziak, Simonaren iloba Sheilak aurkitu zituen komentuan, haren heriotza zela eta, izebaren gauzen bila joateko deitu ziotenean. Beraz, Sheilaren sarreraren ostean, gutunak dira liburuaren mamia.\nMaitasunaren ilintia sumatzen da hasieratik gutun haietan, elkar maitatze hori baita bakoitza bere itxituratik harremanetan jarraitzeko arrazoia. Maitasun hori (agian ez da sinesgarriegia halako sexu aipamenak idatziz jartzea erlijio bizitza aukeratu duten bi pertsonak), Zaldiarango bizitza, erlijio alorreko kezkak eta gertaera sozio-politikoak dira gutunen hari nagusiak. Irakurleak bi protagonisten ahotsetan ezagutuko ditu harreman debekatu horren gorabeherak.\nBaina narrazio labur honek muga batzuk ditu. Hasteko, labur izateak dakarren muga: badirudi askoz ere etekin handiagoa atera dakiokeela halako istorio bati, idazle handi askoren epistola-liburuen haritik edo, formatu handirakoa aukera ematen duela alegia. Gainera, erritmo aldetik ez dago ez jarraitasunik eta ez progresiorik. Eta lauegia, indargea da bakarrizketak txertatuta osatzen den elkarrizketa diferitua. Lehendabiziko gutunak idatzitako aurrenekoaren trazak ditu, baina ezertan ez da argitzen zer dela eta hasi diren elkarri gutunak idazten. Gutunen azkena ere halakoa da, ustekabean datorkiguna, batere errematerik gabea, kontatu ez zaigun eten batek edo eraginda (kontuan hartu behar da gutun horiek guztiak 1970eko hiru hilabete eskasetan idatzi zirela eta 2000. urtean hil zela Simona). Eta batek baino gehiagok espero izango du ilobaren ahotsa berriz ere agertzea, istorioa osatzea, hogeita hamar urteko isilaldi horren berri ematea… are gehiago Sheilak sarreran agintzen digunean Kandido Larbururi buruz ikertzen jarraitzeko asmoa duela…\nHizkerari dagokionean, ahalegin polita egin du Rufinok euskara txukun eta ederrean idazteko, esamolde txukun eta ez oso arruntak eskuarki erabiliz (horretan sumatzen da, baina, gainbehera narrazioan zehar), hizkuntza mailan hainbat proposamen eginez… Gainera hika egiten diote elkarri protagonistek, eta horrek halako hurbiltasun bat erakusten digu elkar maite duten bi gazteen artean. Horren ondoan ageri dira, ordea, hainbat gramatika eta ortografia-akats, gaur egun onartzerik ez daudenak, azken orraztuan txukundu behar zirenak.\nAmaitzeko, beraz, ideia ona, baina errematea merezi zuena, irakurlea gogoz uzten duena.


Ondare naturala - errekak\nEtxalarko lurraldean tamaina eta luzera desberdinetako erreka aunitz daude sakabanatuak. Horien artean erreka nagusiena Tximista da. Honek Etxalarko erdigunea gurutzatzen du eta bertze erreka txikiagoen urak biltzen ditu ere. Horien artean nabarmenenak Artañeko erreka, Argaratako erreka eta Basatearango errekak dira.\nEtxalarko errekak, amuarrain errekak dira eta arrantza libre denean hauetan arrantzatu daiteke nahiz eta hauen tarte batzuetan (Adibidez herriko erdigunean eta erreken hasieratan) debekatua egon. Ikusi arrantza atalean.\nUretako animaliez aparte (Amurrainak, aingirak eta txipak batez ere), erreka bazterretan bizi diren edo errekatik bizi diren bertze animaliak ere ikusi daitezke tarteka. Hauen artean ezagunena martintxoria da.


El Guinardó - Wikipedia, entziklopedia askea.\n36.136 biz (2016)\nEl Guinardó, Kataluniako Bartzelona hiriko Horta-Guinardó barrutian dagoen auzo bat da. El Guinardó auzoa antzinako Sant Martí de Provençals udalerria zegoen lekuan kokatzen da, Horta auzoa eta Gràcia barrutiarekin mugatzen du, eta Pelada mendiko ekialdeko magalean zehar hedatzen delarik. XIX. mendeko azken hamarkadak arte bertako jarduera nagusiak nekazaritza, hargintza (gaur egungo Can Baró) auzoko jarduera nagusia), artzaintza eta etxaldeak ziren, azken horien artean auzoari izena eman zion Mas Guinardó, edota Mas Viladomat, Mas Casanoves, Mas Vintró eta Torre dels Pardals etxaldeak zeudelarik\nAntzinako Ravetllat-Pla institutua.\nEl Guinardó auzoko udal futbol zelaia.\nEl Guinardó auzoa Bartzelonako udal webgunean (Katalanez) (Gaztelaniaz)


“L”lagunak. Gogoetan Inés Mendinuetarekin (Egiako Osasun Zentroa) : LKALEAK\n“L”lagunak. Gogoetan Inés Mendinuetarekin (Egiako Osasun Zentroa)\nPost honetan, Inés Mendinuetak egindako gogoetetako batzuk jaso ditugu. Izan ere, LKaleak-en modu batean edo bestean parte hartu duten pertsonen ekarpenak bildu ditugu hainbat post-etan.\nNor da Inés Mendinueta?\nEgiako Osasun Zentroko erizaina da. Bere lanari eta bere bezeroek dioten errespetu eta kariño handiari esker, Inesek lagundu die pertsona askori LKaleak-ekin konektatzen. Inés oso garrantzitsua izan da proiektuan. Izan ere, lehen pertsonan sentitu dugu Inések bihotza jartzen duela egiten dituen gauza guztietan. Ez da harritzekoa, hortaz, auzotarrek hain konfiantza handia izatea berarengan!\nLKaleak proiektuan parte hartzeko deitu zidatenean, Egiako Osasun Zentroaren ordezkari moduan parte hartzeko alegia, ez nekien oso ondo zer nahi zuten nigandik, baina Blancak gauzak planteatzeko erabili zuen modua izugarri gustatu zitzaidan eta, horregatik edo, proiektua, gutxienez, berria, iruditu zitzaidan.\nEz gaude ohituta adinekoei espazioak eskaintzen, beren esku toki aproposak jartzen, beren kezkak eta beldurrak aditzera eman ditzaten, beren bizitza lehen nolakoa zen kontatu dezaten, gaur egun nola ikusten duten konpartitu dezaten… Azken buruan, kontua da beren ekarpenei kasu egitea, denon artean komunitate lagunkoi bat sortzearren, behar dutenean gure zaharrak zaindu eta laguntzeko bidea ematen duen komunitate bat, alegia.\nHasieran, nire egiteko nagusia jendea erakartzea zen, proiektuan parte har zezan. Jendea erakartzea faserik zailenetakoa da, adinekoak ez daudelako ohituta, hain zuzen ere, inork entzutera beren ikuspuntuak; kontrakoa, normalean, beste pertsona batzuek gauzak erabaki eta egiten dituzte haien ordez (udal teknikariek, arkitektoek, osasun-langileek, gizarte-zerbitzuek, familiak, eta abar). Hasierako errezeloak gorabehera, taldetxo bat sortzea lortu nuen. Orain, ilusio handia egiten dit saioetan ateratako argazkietan ikustea taldekideak, denak aktiboki parte hartzen; beren arazoak, ilusioak, ametsak, e.a. kontatzen… beren bizitzako une berezi honetan, laguntza jasotzeko eta zainduak izateko beharra berandu baino lehen errealitate izango den momentu honetan. Hala hasten dira beren zaurgarritasunaren berri izaten.\nEgian adineko biztanleen tasa oso altua da. Guk tratu handia izaten dugu adinekoekin, egunean-egunean, bai Osasun Zentroan bai beren etxeetan. Luze irauten duten harremanak dira (nik, adibidez, 22 urte daramatzat familia askoren erizaina izaten), eta, pertsona batzuk autonomia-maila ezin hobearekin, konpainiarekin, e.a. zahartzen badira ere, zoritxarrez, beste kasu askotan, mendekotasuna, bakardadea, isolamendua, hauskortasuna… ageri dira. Adinekoak oso pertsona zaurgarriak dira eta, nire ustez, oso garrantzitsua da ondo antolatutako zerbait izatea momentu horietan haiei eskaintzeko. Haien ikuspuntuan oinarrituta eraikitako zerbait, komunitateko agente eta erakunde guztien parte hartzearekin. Izan ere, oztopo arkitektonikoak oso garrantzitsuak diren arren, badira beste oztopo batzuk (bakardadea edo isolamendua, kasu), gainditzen zailagoak direnak.\nHorregatik, LKaleak proiektua altxor bat da, nire ustez. Balio handiko diamantea, pixkana-pixkana leundu behar duguna, ahalik eta dirdirarik handiena egin dezan. Denon artean ehundutako horrelako sareen bitartez, komunitatean laguntza eta babesa izango ditugula amets egiten hasi ahal izatea da, niretzat, arrakastarik handiena.


M Series Factory - Txina M Series fabrikatzaileak, hornitzaileak\nMoldeak prozesatzeko dorreko fresatzeko makina, 900 * 400 * 380 mm-ko dorreko errota bertikala\nBidaia: 900 * 400 * 380mm Taper: R8 / ISO30 Distantzia maximoa Buruaren Eta Mahaiaren Distantzia: 410mm Buruko Pluma: 127mm Tratamendua: Moldeen Tratamendua Pisu garbia: 1100kg R8 Edo ISO30 Torreta Fresatzeko Makina Moldearen Tratamendua 900 * 400 * 380mm Bidaia 3M Kalitate Bermea : 1. Kalitatea da gure indarra eta mundu osora zabaldutako bezeroak ditugu. 2. Kalitate politika ondo zehaztuta eta norberak markatutakoaren aldeko apustua egiten dugu. 3. Politika torreta fresatzeko makinaren eta behin eta berriro egiaztatzen da. 4. W ...\n1270 * 254 * 80 mm-ko dorre burua fresatzeko makina 410 mm-ko buruaren mahaiko distantziarekin\nMahaiaren neurria: 1270 * 254 * 80mm Potentzia nominala: 3HP Buruaren eta mahaiaren gehieneko distantzia: 410mm Buruaren luma: 127mm Errodamenduen marka: Txina Marka nagusia Pisu garbia: 1100kg 1270 * 254 * 80mm Torreta fresatzeko makina Txina Marka nagusia 3HP PowerQuick xehetasunak : 1. Errendimendu handiko errendimendua, kalitate iraunkorra eta makina unibertsalak.2. Etxetresna elektriko txikien moldeak prozesatzeko eskaera. 3. Kalitate handiko piezak eta kalitate kontrol sistema zorrotzak makinaren denbora luzea ziurtatzeko. 4. Kalitate handikoa ...\n2.2kw potentziako dorre fresatzeko makina unibertsala 390 mm-ko distantzia maximoa industriarentzat\nErrodamendua: Txina Potentzia arrunta: 2,2 kW-ko gehieneko distantzia ardatzetik eta mahaitik: 390 mm-ko ardatza: 127 mm-ko dimentsioa: 1500 * 1700 * 2150 mm Pisu garbia: 1100 kg 2,2 kW potentziako torreta fresatzeko makina. : 1. Kostu handiko errendimendua, kalitate iraunkorra eta makina unibertsalak. 2. Y eta Zaxis gida angeluzuzenek zurruntasun eta egonkortasun ona dute. 3. Tamaina txikiko etxetresna elektrikoen moldeak prozesatzeko eskaera egitea. 4. Altua q ...